UNRWA Euskadi - HEZKUNTZA, MUNAREN AMETSEN HABIA\nEKARPENA EGIN EZAZUBAZKIDE EGIN ZAITEZ\nHEZKUNTZA, MUNAREN AMETSEN HABIA\nNon argitaratua: Asteartea, 13 Abuztua 2019 10:38\nMuna Hammad-ek badaki bere bizitza eta etorkizuna ezberdinak izango zirela UNRWAko neskentzako Lehen Hezkuntzako eskola bere etxetik, hau da, Ramallah kanpoaldean dagoen Amari errefuxiatu kanpamentutik, gertu egongo ez balitz.\nFamiliak eskuragarri dituen baliabide urriak direla eta, ziurrenik 14 urteko nerabe honek, lau senideen artean hirugarrena denak, ezin izango luke egunero Amari kanpoaldean dagoen eskola publikora joateko hartu beharreko autobusa ordaindu. Bere talentua, ikasteko duen gogoa eta bere nahiak bere etxeko lau hormen barruan isilaraziak geratuko ziren.\n“Betidanik izan dut gustuko eskolara joatea eta ikastea. Aldaketak burutu ahal izateko eta nire helburuak lortzeko tresna bakarra heziketa dela sinetsita nago. Nire komunitaterako pertsona baliagarria izan nahi dut eta horretarako formakuntza jasotzea beharrezkoa dut.”- dio klase arteko atsedenaldian.\nMunak ingeniaritza elektrikoko ikasketak egin nahi ditu Ramallahko Birzeit unibertsitatean. Bere aita elektrizista da eta txikitatik gustatzen zaio aita kable eta konpontzeko aparatuen artean lanean ikustea.\n“Garai batean, mutilek bakarrik zuten ingeniaritza elektrikoa ikasteko aukera, baina hori jada aldatu da. Gaur egun, Palestinako nesken gehiengoak ez du mugarik nahi duen lanbidea aukeratzeko”-azaltzen du irribarretsu.\nMunak segurtasun eta ganoraz hitz egiten du, helduagoa den pertsona batek hitz egitea espero den bezala. Uniformetzat duen bata zuri – berdea jantzita eta ilea estaltzen dion zapia buruan duela, bere aurpegiak indarra eta sosegua islatzen ditu, begiratzen duen oro txundituz.\n“Ikasle bikaina da. Beti izan du karisma eta jendearen aurrean hitz egiteko trebezia, lidergorako abileziak ditu eta ingurukoekin oso eskuzabala da.”- Laburbiltzen du Arwa Salem-go eskolako zuzendariak.\nBaina orain dela hiru bat urte Muna guztiz aldatu zen, triste eta zapuztuta egoten zen eta eskola orduetan bere burua bakartzen hasi zen. Bere notak kaskartu egin ziren eta irakasleek sumatzen zuten “zerbait gertatzen zela”.\nGertatzen zena zera zen: Munaren amari minbizia diagnostikatu ziotela. Munaren bizia gaixotasunaren eta estuasunaren baitan geratu zen, aitari etxean laguntzeko beharrari, amaren sostengua izateari eta neben zaintzari lotua.\n“Nire amaren bularreko minbizia gure bizitzaren erdigunea bilakatu zen. Nire ama hobeto sentiaraztea zen gure helburua, eta etxeko lanez ez arduratzea. Sukaldatzen eta garbiketak egiten ikasi nuen, aitari laguntzen nion, bera lur jota baitzegoen. Familia gisa elkartu gintuen baina oso gogorra izan zen”- gogoratzen du, hunkiturik.\nUNRWAko irakasleek Munaren amarekin hitz egin zuten ikasleak eskolan zuen jarrerari buruz eta ikasketak ez zituela utziko hitzeman zien amak. “Amak alabari ulertarazi zion bera maite bazuen ikasten jarraitu behar zuela”, - gogoratzen du ikastetxeko zuzendariak.\nIrakasleek Muna animatu ahal izateko eta eskolara joateko ilusioa berreskuratzeko, ikastetxeko hauteskundeetan parte hartzea proposatu zioten. Muna ikasleen kontseilurako aukeratua izan zen, ikasleen asanblada modukoa dena, irakasle eta ikasleen arteko bitartekaritza lanak burutzen dituena eta ikastetxe barruko eta kanpoko ekintza eta ekimen ezberdinak antolatzeko motorra.\n“Bere neurriko ardura bat zen kontseiluko kide izatearena, eta pixkanaka garai bateko neska alai, langile eta gogotsua izatera bueltatu zen”- dio Arwa Salem-ek.\nMunaren amak hobera egiten du pixkanaka eta familia normaltasunera itzultzen ari da. Munaren ikasketak ondo doaz eta komunitaterako pertsona garrantzitsua bilakatzen ari da: minbiziaren aurkako elkarte batean parte hartzen du, minbizia duten haurrekin ekintzak antolatuz.\nMunduarekiko duen ikuspegia sakona da eta hitz egin aurretik esan beharrekoa ondo pentsatzen du. “Azken asteetan nire beldur nagusia eskola ixtea zen, ikasturtea amaitzeko aukerarik izango ez genuela pentsatzen nuen. UNRWAk lehen mailako osasun klinikak itxi behar izateak ere kezkatzen ninduen, gure familiak klinika hauetako zerbitzuak behar baititu. Orain, badirudi egoera ez dela hain larria eta eskola ez dute itxi momentuz”,- dio.\nMunak aipatzen duen arazoa ikasturte hasieran UNRWAk izandako krisi egoerari dagokio. Izan ere, irailean Estatu Batuek Nazio Batuen Agentzia diruz laguntzeari utziko zuela jakinarazi zuten eta honek zalantzan jarri zuen ikastetxeak hilabeteren ondoren irekiak jarraituko zuten ala ez. Ikastetxe hauetara miloi erditik gora ikasle joaten dira egunero Gazako Zerrendan, Zisjordanian, Jerusalem ekialdean, Libanon, Jordanian eta Sirian. Beharrezko dirua biltzeko nazioarteko larrialdiko kanpaina baten ondoren, momentuz elkarteak zuen defizitari aurre egin ahal izan zaio.\nHammad familia Tel Aviv-etik gertu kokatuta dagoen Salama herri palestinarrean errefuxiatua dago. Munaren bizia Amari kanpamentuko kale malkartsu, zikin eta estuen artean igaro izan da, non 6.000 pertsona bizi diren. Kanpamentua 1949an ezarri zen, Ramallah eta Zisjordania banatzen duen harresiaren artean. Kokaleku berezia duenez, militarren sartu-irtenak ohikoak dira eta baita liskarrak eta istiluak ere. Harresiak Muna Jerusalemetik banatzen du, non oso gutxitan izan den eta urte asko pasa diren ordutik, nahiz eta hiritik oso gertu bizi den. Haur palestinarrek 10 urte betetzen dituztenean, helduen antzera, baimena eskatu behar diote Israeli kontrol militarrak igaro eta Jerusalemera joan ahal izateko.\n“Ikasketak amaitzen ditudanean bidaiatu egin nahi dut eta mundua ezagutu. Aukera izatea espero dut. Ezkontzea eta haurrak izatea, bidaiatu ondoren egin nahi dudan zerbait da”, ziurtatzen du.\nHelburu horiek lortze aldera, ikasketetan gogor saiatzen da, eskola amaitu ondoren etxean irakurtzen eta hizkuntza berrietako hitzak ikasten egoten da. Gaztearen hitzetan etorkizunerako dituen helburuak lortzeko traba nagusia ez da bere familia edo gizartea izango baizik eta Israelgo okupazioak eragindako mugak.\n“Niretzat okupazioa etxetik atera eta errepidea nola dagoen ez jakitea da, soldadu israeldarrek sarbideren bat itxi dutelako edo istiluak daudelako. Okupazioaren eraginez beldurra momentu oro sentitzen dugu, eta ez dugu Tel Aviv-en nahiz Jerusalemen ditugun senideak bisitatzeko aukerarik.”\nMunak mugitzeko mugak bere bizi osoan bizi izan baditu ere, ez da itxialdi sentipenera ohitzen. “Itsasoa ikustea gustatuko litzaidake egunen batean”, dio agur moduan.\nTel Aviveko hondartza bere etxetik 60 kilometrotara bakarrik badago ere, Munak telebistan bakarrik ikusi du itsasoa.\nPribatutasun-politika | Cookies-politika | Lege oharra Copyright © 2018 UNRWA Euskadi. Todos derechos reservados. Diseño: DC DepartamentoCreativo


Hustu beharraz | Iritzia | Berria\nUste dut jendea mugituta dabilela. Ezkaratzeko leihotik gure kaleko zabor-ontziak ikusten ditut eta, asteon, ohi baino beteago daudela ohartu naiz. Ez inertziaz ateratzen ditugun hondakinekin (patata azal, jogurt poto eta beste), baizik oporretan joan aurretik gainetik kendu gura izaten den (eta edukiontzietan ere kabitzen ez den) zabor klasearekin; hala egitea erabaki ondoren botatzen diren gauzekin, alegia. Horregatik uste dut jendea mugituta dabilela. Artxibagailu batzuk eta triziklo bat ikusi nituen herenegun, eta norbaiten ohean luzaz egoniko kuxin brodatuak atzo. Hantxe, kale erdian, kontenedore horiaren eta urdinaren artean, birziklatzeko kuxin parea edo pribatuaren eta publikoaren jarraikortasunaren alegoria.\nBatzuei kosta egiten zaie zaborra ateratzea, besteoi gustatu (huste sentsazioa ematen du eta terapiara joatea baino merkeagoa da). Han jaisten gara, pijamaren gainetik anoraka jantzita, bizilagunen leihoetara disimuluan begiratuz: garentxoaren hondakinen usainik ez dezala inork hartu! Akorduan daukat, artean baserri-auzo batean bizi nintzela, lau-bost familiak konpartitzen genituela edukiontziak eta lotsa ematen zidala zarama ateratzeak. Eskerrak isiltasun paktu bat geneukan: hemen botatzen duguna hemen geratzen da; zerbitzariak pertsiana erdiraino jaitsi ondoren taberna barruan gertatzen direnekin egiten dugun lez.


Astelehenero Zaldibia kantuz\nBETI GAZTE taldearen inguruko hainbat herritar bildu dira kanturako gogoz. Herrira zabaldu nahi dute eta kanturako gogoa duen orori lekua eskaini.\nInformazio guztia hemen: Beti Gazte\nLapurreta fruta dendan eta saiakera gehiago ere izan dira\nEstanko tabernan lapurreta egin zutenetik astebete ez da igaro eta larunbat gauean berriro, lapurreta eta saiakera ugari izan dira Zaldibian.\nLapurreta egin dute Estankonen\nBart gauean, lapurreta egin dute Zaldibiko Estanko tabernan.\nEz da lehen aldia eta orainguan ere, Tabakoa eta dirua eraman dute.\nGoierriko lau segalari Alemanian lehiatuko dira, taldekako jaialdian\nAlmitza segalari elkarteko 11 segalarik Salbitz hirian (Alemania) asteburu honetan jokatuko den sega jaialdi-lehiaketa batean parte hartuko dute. Miel Mari Jauregi Altzo zaldibitarrak parte hartuko du lehiaketan.\nBurujabetza eskatu dute langileek maiatzaren 1ean\nLAB sindikatuak deituta, maitzaren bateko mobilizazioen barruan Tolosan egin duten manifestazioan parte hartu dute Goierriko hainbat langilek.\n« Aurrekoak 1 2 3 ... 60 61 62 63 64 Hurrengoak »


TXOMIN BADIOLA - SO\nSO | 2016-08-03 10:36\n"Gaur egun inork ez daki zer den eskultura." (Txomin Badiola)\n" Nik neure errealitatea eraikitzen dut." (Txomin Badiola)\nFamily Plot 1 (1993-2002)\nFamily plot 2 / (1993-2002)\nTxomin Badiola Mazariegos. (Bilbo, 1957) Arte Ederrak ikasi zituen, eta ondoren bertako irakasle ere izan zen 1983tik 1989ra. 80ko hamarkada hasieran Euskal Artisten Elkartea (EAE)sortu zuen, beste batzuekin batera; “politikoki une gogorrak ziren, eta artistok ere bageneuzkan geure aldarrikapenak kulturari dagokionez eta abar”, azaldu du. EAEk bizitza laburra eduki zuen, baina astia izan zuen ekintza ikusgarria burutzeko Bilboko Arte Eder museoan: Oteizaren Homenaje a Malevich lana lapurtu eta udaletxean utzi zuten, museoaren jardunaren aurkako aldarrikapena egin nahiaz. 1986an, Badiolak Espainiako artista gazterik onenarentzako Icaro saria jaso zuen. 1988an Oteziari buruzko erakusketa handia antolatu zuen La Caixarako, eta horren ostean, hemengoaz nekatuta, Londresera alde egin zuen, eta handik New Yorkera. Hamar urte egin zituen atzerrian, tarteka Bilboko Artelekun ikastaro bi emanez. Azkenik, 1998an itzuli zen Bilbora, eta bertan bizi da gaur egun.\nThe Killer / 1996\nIDS / 2007\nAnxiety / 2011\n2016 / Demasiado cercana como para ignorarla, demasiado remota como para poder intervenir / Carreras Mugica / Bilbo\n2004. urtean Unai Brearekin elkarrizketa bat egin du. Azpian elkarrizketaren zati batzuk.\nEskulturak desintegrazioa jasan zuen 60ko hamarkadatik aurrera, eta horren ostean integrazioa berriro. Arte kontzeptualaren bitartez, bazirudien objektuek euren garrantzia galdu zutela, baina disoluzio horrek berak, hain zuzen, inguruan zebiltzan beste arte-adierazpide batzuk (argazkilaritza, bideoa, dantza…) eskulturarekin elkartzea ahalbidetu zuen. Ni prozesu horren barruan nago. 70eko hamarkada amaieran hasi nintzen, arte kontzeptualean eta minimalismoan. Ondoren nire lana eskultorikoago bihurtu zen, azkenik bere baitan gauza asko biltzeko berriz.\nNik, 80ko hamarkada amaieran-edo, banuen helburu bat: nire bizitzaren alderdi guztiak (artista modura ditudanak, pertsonalagoak, ideia politikoak, sentipenak…) bilduko zituzten artelanak egitea. Hori dena batuko zuen egitura bat lortu behar nuen, beraz. Urtetan zehar prozesu bat izan dut, eta prozesu horrek lehenik Bartzelonan eta ondoren Bilbon egon zen atzera begirako erakusketarekin jo zuen goia. Erakusketa horrek nire azken hamabost urteetako ibilbidea biltzen zuen, baina lan handi bakar bat bailitzan aurkeztu zen, eta bertan zegoen lan bakoitza lan handiago horren zati soil bat.\nBilbo estuegia da, baina ia beste edozein leku bezain estu. New York bezalako hiriek eskaintzen dituzten baldintzak ezin dituzte ez Bilbok, ezta Madrilek edo Bartzelonak ere eskaini. Oso hiri bereziak dira, eta ez soilik bertan egon daitekeen arte-jardunbideagatik, hiriaren izaeragatik baizik: egunero bertan egiten diren gauzak, dagoen jende mota… Horrek denak, noski, norberaren pentsamoldea zabaltzen du, eta lana ere emankorrago bilakatzen da. Zergatia ez da artistarik hoberenak edo erakuslekurik garrantzitsuenak han daudela, guztiz alderantzizkoa da. Horiek han daude giro hori dagoelako. Ni neu hemendik ihesi joan nintzen hara, Oteizaren erakusketaz eta beste gauza batzuetaz gogaituta nengoelako. Gero, gustura egon nintzen han, eta hasiera batean urtebete iraun behar zuenak hamar urte iraun zuen.\nNi beti agertu naiz kritiko Guggenheimekiko. Izan ere, Oteizaren gaineko erakusketan parte hartzea onartu nuenean, zuzendariari esan nion lehen gauza zera izan zen: Oteizari ahalik eta mesederik handiena egiteko onartzen nuela lana, baina museoaz dudan iritziak bere horretan zirauela. Ez dago zalantzarik museoa oso garrantzitsua izan dela hiri honetarako, batik bat urbanismoari, bisitari kopuruari… dagokienez. Bilbok edozein bisitari har dezakeela islatu nahi da, eta alde horretatik museoak ondo bete du bere lana. Baina uste dut mundu mailako Guggenheim egiturari lotuegi dagoela. Apurka-apurka bere autonomia eskuratzeko erronkari heldu beharko dio, ekoizpenean, inguruarekin harremanetan… Edozein proiektu gauzatzeko gai den giza-taldea dauka, oso talde ona. Jendea eta aurrekontuak ditu, baina oraingoz ordezkaritza hutsa denez proiektu gehienak eginda etortzen zaizkio. Euskal artistei buruzko erakusketa antolatzen du bi urtean behin, eta gutxi gehiago. Bitartekoak eta pertsonak dituztenez gero, euren proiektuak aurrera ateratzen hasi beharko lukete. Eta inguruarekin harremanei dagokienean, gertatzen denari arreta handiagoz begiratu beharko lioketela uste dut, momentuz oso isolatuta dago eta.\nNire belaunaldiko gehienok hemendik kanpo bilatu behar izan genuen bizimodua, eta gure karrerak Madrilen, Bartzelonan, New Yorken… jorratu ditugu. (...) Lehenik, Oteiza eta Chillida. Ondoren, Basterretxea, Mendiburu, Sistiaga... Halako hierarkia bat zegoen, eta nork bere txandari itxaron behar zion. Hori horrela dago antolatuta. Baina jendeak autonomiaz lan egiten du, eta azkenean gauzek beren bidea hartzen dute. Nik, ildo horretan, ez dut uste inork itzalpean utzi nauenik, ez eta nire belaunaldikoak ere: Pello Irazu, Urzay… Beharbada hemen geratu direnek gehiago jasan dute zuk esandakoa, baina ez guk.\nKomunikazioa tartean dabilen edozein prozesutan, komunikazioa ez da ematen esaten denaren esanahiagatik, besterik gabe ematen delako baizik. Zer adierazi nahi izan dudan galdetzen didatenean, nik, Goddarden esaldi bat erabiliz, zera erantzuten dut: nik ez dudala ezer adierazi nahi, norbaiti adierazi baizik. Nire lana, komunikazioa ahalbidetzeko erdian ipintzen dudan zerbait da. Ez da nik esan nahi dudan zerbait; elkarri gauzak esan diezazkiogun hor egotea nahi dudan zerbait da.\nPentsatzen dut arteak helburu bat edukiko duela, pertsonen betebehar bat asetzen duen heinean. Arteak milaka urte darama planeta honetan, eta modu askotara gauzatu da. Artistek erregeentzat lan egin dute, euren buruentzat, museoentzat, eraso egiten zieten piztiengandik babesteko... Baina bada denboran zehar iraun duen zeozer, eta horri esaten diogu artea. Beraz, zerbait eduki behar du arteak bere baitan, izate sakon bat, gizakiak gizaki izateagatik daukan beharren bati erantzuteko balio duena. Eta behar horri erantzuten badio, arteak badu helburu bat: behar horri erantzutea, hain zuzen. Uste dut behar horrek zerikusia daukala gizakiok askotan gustuko ez ditugun egoerak bizi izatearekin. Errealitatea aldatzeko premia daukagu. Eta errealitatea aldatzeko lehen lana errealitatearen ikurrak aldatzea da. Hots, nik neure errealitatea eraikitzen dut.\nOso txikia, nahitaezkoa baino ez. Orson Wellesek esaten zuen: “Nik hitz ematen diot edonori pelikula bat egiteko behar dituen ezagupide tekniko guztiak hiru ordu laurdenean irakasteko gauza naizela”. Nik bete-betean sinisten dut hori. Nik ez dut tekniketan sinisten. Teknikan sinisten dut, norberak behar duen teknikan. Ematen du arte-espezialitateen teknikak artistaren gaitasunetan, haren trebetasunean, daukala oinarria, eta nik aldarrikatzen dudan teknika, berriz, gaitasun ezatik dator. Hau da, nik argazki bat egiteko beharra dudanez, argazki bat egiteko neure modua garatuko dut, eta modu hori izango da nik behar dudan teknika, eta ez argazkilaritzaren teknika dela esaten didatena. Nire jardunbide osoa halakoa izan da. Nik soldadura ikasi nuen burdin zati bat beste burdin zati bati lotuta egotea nahi nuelako. Ez nuen esan: soldatutako eskultura egingo dudanez, soldadura ikastaroa hartuko dut. Sekula ez.\nNik beharra badut artea egiteko -ez bakarrik nire bizimodua delako, baizik eta errealitatea ulertzeko daukadan modua delako-, eta horretan parte hartzen duen inor badago, arteak badu izateko arrazoi bat.


COVID19: Kapitalismoaren eta Faxismoaren birusa?\nBergarako Eskola Herritarraren on-lineko edizio berri bat diseinatu du, COVID19 birusaren eragina aztertzeko; osasun arloan, ekonomikoan, politikoan eta sozialean, gaurkotasuneko gai ugari, baina biharkoari ere begiratuz.\nBergarako Sortuk eta Iratzar Fundazioak elkarlanean antolatutako Bergarako Eskola Herritarraren edizio berriak hainbat hitzaldi antolatu ditu, "COVID19: Kapitalismoaren eta Faxismoaren birusa?" lemapean.\nCOVID-19ak bizitzak "hankaz gora" jarri dituen honetan, hizlari aritu eta aditu ezberdinak parte hartu dute solasaldietan, tartean Ainhoa Etxaide (LABeko Idazkari nagusi ohia) eta Isidro Esnaola (Ekonomilaria eta GARAko kazetaria), Julen Arzuaga (EHBilduko parlamentari ohia eta abokatua) eta Kizkitza Gil de San Vicente (Sortuko kontseilu nazionaleko kidea).\nArlo teknologiko eta metodologikoan, saioak zuzenean eskaini dira Iratzar Fundazioko YouTube kanaletik. Ikus-entzuleek aukera izan dute zuzenean iritzi eta galderak helarazteko, horrela, "eskolaren izaera parte hartzaileari eutsita". Saioak atseginagoak izateko ordu betekoak izan dira, elkarrizketa formatuan eginak.\nAinhoa Etxaide eta Isidro Esnaola\nHerritarrak, langile klasea Coronavirusaren ondorioak sufritzen ari da. Zein da etorkizun ekonomikoa? Murrizketak, langabezia, denda txikien itxiera…kapitalismoa al da aukera bakarra?, Ba ote alternatibarik?\nEGOERA SOZIOPOLITIKOAZ :\nJulen Arzuaga eta Kizkitza Gil de San Vicente\nAlarma egoeran Oinarrizko Askatasun Demokratikoak debekatu dituzte, kaleak militarrez eta poliziez bete, erabaki guztiak zentralizatu. Presoen egoera okertu egin da. Non daude herritar eta herri bezala ditugun eskubideak? Euskal Errepublika al da demokraziarako aukera?, Ba ote alternatibarik?


naiz: Iritzia | Opinión - Sugegorriak pozik\nHorrela deitu ohi diete pertsona trafikatzaileei eta horrela daude, gustura, Europar Legebiltzarraren ordezkariek Turkiarekin asilo eskubidea dela-eta adostutako ardatzak ezagutu ondoren.\nJacques Rancierek zioen bezala («Who is the Subject of the Rights of Man?», South Altantic Quarterly, cit., pp. 307-309), giza eskubideak «baliorik gabe geratzen direlarik, errukituek euren jantziekin egiten duten gauza bera egin ohi da: txiroei ematen zaizkie. Orduan, baliogabe diruditen eskubideak atzerrira igortzen dira botika eta jantziekin batera, ez botika, ez jantzi, ez eta eskubiderik ere ez dutenentzat». Baina, halere, eskubide horiek ez dira, berez, husten, aitzitik, gizakion berdintasuna oinarritzen duten neurrian politiko bihurtzen dira eta, ondorioz, egungo gizartea birdefinitzeko baliagarriak suertatzen dira. Horrela, globalizazioak eta etorkinen arazo berriak, estatuen zilegitasun krisialdiak eta merkatuen arautze ezak daukaten esanahi berriez hausnartzeko beta ematen digute, horretaz gogoeta egin beharra dagoelako.\nHasteko, bizitzen ari garen egoeran badirudi eskubide zibil eta politikoak, herritartasuna kasu, gainerako beste giza edota gizarte eskubideak baino eraginkorragoak direla, hau da, gizabanakoek ezin dutela bermatu beren bizi kalitatea estatu propiorik gabe. Bestalde, berez 1948an Nazio Batuen Erakundea osatzen zuen gehiengoak onartutako Giza Eskubideen Adierazpen Unibertsalaren arabera, eskubideen arteko zatiezintasuna non geratzen da? Alegia, estaturik ez daukanak ez al du inolako eskubiderik?\nIzan ere, gure gizarte ultraliberalean giza eskubideen aldeko ustezko defentsa hiru suposamendu nagusitan oinarritzen da: lehenik, historikoki baldintzatutako ezaugarri kontingenteak funtsezko bihurtu ohi dituen fundamentalismoaren aurka agertu behar izatea; bigarrenik, oinarri-oinarrizko hautatzeko askatasun eskubidearen alde azaltzea; eta azkenik, giza eskubideak aintzat hartuz «boterearen gehiegikeriari» aurre egitea.\nAzken garaiotan, ordea, aipatu boterearen gehiegikeria fundamentalista bezain merkantilista izaten ari da ustez Giza Eskubideen Adierazpen Unibertsalaren defentsan ibili behar lukeen EBren jarrera. Berez, giza eskubideetatik at dagoen jokabidea darama, legez kanpokoak legez kanpo kanporatzen, eta okerrago dena, giza duintasunaren gainetik merkatu legearen baitan pertsonak trukatzen, hain zuzen ere.\nZabaldu ohi denaren aurka, Giza Eskubideen Adierazpen Unibertsalaren oinarria ez baita aurkitzen herri mendebaldarren historian, ekialdean baizik. Alta, Giza Eskubideen iturburuaren bila baldin bagenbiltza, gaurko Siria, Iran eta Irakera jo beharko genuke, esklabotzaren lehen abolizioa estatu horien arteko lurraldean gertatu zelako. Izan ere, orain dela 2.500 urte, Ziro Handia Persiako lehen erregeak Babiloniako esklaboak aske utzi zituen. Bere agintaritzapean, nork bere gustuko erlijioa hautatu ahal zuen eta, arraza-bereizkeria baztertu egin zuen. Eskubide horiek eta beste askok osatzen duten legatua akadieraz eta idazketa kuneiformez iritsi da guganaino.\nGizaki guztion errotiko berdintasunak eta erlijio askatasunak ekarri zuten egungo giza eskubideen aldarrikapena Europara, egun Europak berak baztertu nahi dituen lurraldeetako biztanleak, hain justu ere.\nGarai batean inguru hori bereganatzeko erlijioaren inposaketa erabili zuen Europak gurutzadak justifikatzeko eta, orain dela gutxi arte, giza eskubideen defentsa aitzakia gisa erabili ohi du azken esku-hartzeak nahiz inbasioak zuritzeko. Haien ondorioak mendebaldera iristen hasi direlarik, aldiz, Giza Eskubideen Adierazpen Unibertsalarekin ahantzi omen dira horretaz guztiaz eta asilo eskubidea ez da aipatu ere egiten, ‘errefuxiatu’ hitza desagerrarazten da eta pertsonen trukea indarrean jartzen dute.\nAipatu testuaren 13. atala gogoratu beharra al dago?: «Pertsona orok du joan eta etorri aske ibiltzeko eskubidea eta estatu baten lurraldean bizilekua aukeratzekoa. Pertsona orok du edozein herrialdetatik alde egiteko eskubidea, baita norberetik ere, eta norbere herrialdera itzultzekoa».\nEta, bereziki, hurrenez hurren, 14.ak nahiz 15.ak diotenaz oroitzen al gara? «Jazarpenik jasanez gero, pertsona orok du edozein herrialdetan babesa bilatu eta izateko eskubidea».\n«Pertsona orok du herritartasuna izateko eskubidea. Inori ezingo zaio arrazoirik gabe herritartasuna kendu, ezta herritartasuna aldatzeko eskubidea ukatu ere».\nGiza Eskubideen Adierazpen Unibertsala hitz hutsal bihurtu ditu EBren jokaerak. Berpiztu egin baitute erromatarren Ius Gentium izenekoa; alegia, erromatar herritartasunaz haragoko legea bi motatako gizakien izaera legeztatuz: gizartearena eta jendartearena.\nHemendik aurrera politika ez da izango, beraz, gizartearen osagarria, alderantziz baizik; eskubide politikorik ez daukanak ez ditu gainerako eskubideak izango, nazioarteko azken hitzarmenaren arabera.\nBost axola orain arteko Giza Eskubideen aitzakiari muzin egitea, baita azken urteetako itunen funtsa bertan behera geratzen bada ere: 1648ko Westfaliakoa erlijio askatasuna bermatzeko, 1815eko Vienako Kongresua esklabotza debekatzeko, 1864ko Genevako Ituna gerra baldintzak jartzeko, 1899ko Hagako Konbentzioak nazioarteko gatazka legediak ezartzeko… EBren eta Turkiaren arteko hitzarmenak desarautuko ditu mendebaldarren ideologia nagusiarena, Giza Eskubideen ustezko defentsarena, alegia. Estatu espainiarraren kasuan, gainera, funtziotan dagoen Gobernuak bertako Gorteetara eraman beharko luke hitzarmenaren onespena Exekutiboak bakarrik ezin baitu baiespena bideratu…\nEta, Giza Eskubideen izenean, oraindik jarraituko dute galdetzen zergatik nahi dugun estatu bat?


Enpresaren aurkezpena-NingBo COFF Machinery Co., ltd\nDeskargatu liburuxka PDF Deskargatu liburuxka TXT\nJarri gurekin harremanetan laguntza lortzeko\nTelefonoa: + 86 13819801855\nGehitu: Luojiang industriagunea, Hemudu herria, Yuyao Ningbo hiria, Txina\nNingBo COFF Machinery Co, Ltd kalitate handiko artisau garagardo garagardo ekipamendu osoen diseinatzaile eta fabrikatzaile profesionala da Txinan, zerbitzu bikainarekin.\nGoi mailako garagardoa garatzeko ekipamenduak fabrikatzean oinarritzen gara. Instalazio bikainak ditugu altzairu herdoilgaitzezko munduko lehen ontziak fabrikatzeko garagardoa, ardoa, esnekiak, alkohola, produktu kimiko finak, sendagaiak, etab.\nGure mikrobertagintzako ekipamendu eta zerbitzuak ospe handia lortu dute AEBetan, Kanadan, Erresuma Batuan, Zeelanda Berrian, Australian, Japonian, Errusian eta Eurasiako beste herrialde eta eskualde batzuetan. Gure bezeroen% 80 gure bikotekidearen gomendiotik dator. Bezeroen% 90ek baino gehiagok epe luzerako lankidetza harremana eraikitzen dute gurekin. Ongi etorri COFF bisitatzera eta lankidetzan aritzera!\nGure industriaguneak 220 mila metro koadroko azalera du. Txinako garagardo ekipamenduen industriako tailer profesional handienetako bat dugu. Ordu bat eta berrogei minutu behar dira Shanghai Pudong nazioarteko aireportutik edo berrogei minutu Ningbo aireportutik.\n10 ingeniari eta diseinatzailez osatutako taldea osatu dugu, batez ere hona hemen bost ingeniari gorenak, 15 urte baino gehiagoko esperientzia dutenak artisautzaren industriari etorkizunean eboluzionatzen eta berritzen laguntzen.\nGure langileek ASME soldadura ziurtagiria lortu zuten.\nGure produktuek ASME, AS1210 ziurtagiria lortu dute.


Azaroaren 5ean berrikasi eta berrikusi - - Hiruka.eus\nBizarra Lepoan 2015-10-28 10:56\nAzaroaren 5ean Berrikasi eta Berrikusi solasaldi-elkarrizketa egingo dugu Kike Amonarrizekin batera. Solasaldia arratsaldeko 19:00etan izango da Azebarri kultur elkartean. Zer da berrikasi eta berrikusi? Euskaltzaleon Topaguneko Topalabea taldeak egindako lantxoa da. Berrikusi eta Berrikasi gogoeta testuak azken hamarkadetan euskarak eta… Irakurri gehiago


Gipuzkoa Kutxa Solidarioaren zabalkunde kanpaña abian - Kutxa Fundazioa\nGipuzkoa Kutxa Solidarioaren zabalkunde kanpaña abian\nNoiz sortua: 17 Maiatza 2021\nGipuzkoasolidarioa.info, elkartasunaren Etxea Gipuzkoan lemapean Gipuzkoa Kutxa Solidarioak gizartea sentsibilizatu eta kontzientziatzeko helburuarekin kanpaña berria jarri du abian.\nDonostia, 2021eko maiatzaren 17a. Gipuzkoa Kutxa Solidarioa, 2011 urtean Kutxa Fundazioak Gipuzkoako eraldaketa sozialaren alde sortu zuen ekimena da. Hirugarren Sektore Sozialaren sustapena bultzatzea eta arrakala digitala murriztea ditu helburu eta gipuzkoasolidarioa.info plataforma bitartez, elkartasuna bideratu nahi du, Gipuzkoako ekintza sozialaren topagunea izan eta jendarte bidezkoagoa eta berdinzaleagoaren aldeko tresna.\nMaiatzaren 17tik eta ekainaren 17ra bitartean, Gipuzkoa Kutxa Solidarioaren urteroko zabalkunde kanpaina abian da. Aurtengo berrikuntza: guztiz digitala izango dela eta sare sozialetan zabalduko dela.\nBeti bezala, kanpainak jendartea sentsibilizatu eta kontzientziatu nahi du: Gipuzkoako elkarte-sarearen aniztasunari eta kalitateari buruzko informazioa eman, haien ekimenak eta jarduerak sustatu, gipuzkoar gizartearen kezketara egokitzen den edozein elkarte-proiektutan parte hartzeko jarrera bideratzeko pausuak erakutsi eta elkartegintzarekin harremanak izaten dituzten pertsonen kopurua handitzea du helburu.\nGipuzkoasolidarioa.info plataforma, elkarteen ekimenak eta gai hauekiko jakin mina dutenak, harremanetan jartzen dituen tokia da. Elkartegintzaren ekarpenak ezagutzeko eta hauetara hurbiltzeko aukera. Aldaketaren eragile izateko gonbita luzatzen delarik.\nGaur egun, 211 elkarteen informazio eguneratua biltzen du eta etengabeko hobekuntzaren prozesuan murgilduta, elkarteen bilatzailea sendotu egin du. Hitzak, kokapena, arloa eta Garapen Jasangarrien Helburuen arabera bilatu daitezke elkarteak eta hauen web profilak erakargarriagoak dira orain.\nGipuzkoasolidarioa.info, zure elkarlaguntza sarea da. Gipuzkoako Elkartasuna, klik batean.


Erabilera ugari duen sendabelarra da: astenia psikikoa eta depresioa tratatzeko, lasaigarri gisa, zauriak eta ebakiak osatzeko... Ona da, bai, baina txar askoa izaten ere badaki, agidanean.\nAmeriketan eta Australian ez dute ikusi ere egin nahi, aziendarentzako kaltegarria denez, inbaditzailetzat izendatua dute. Belar hori jaten duen aziendak fotosentikortasuna garatzen du. 1787an Cirillok aipatu zuen, eta “ardien pozoin azkarra” deitu zuen. 1833an Hertwigek abereen arazoa zela-eta bazka-gaitza-eguzkia lotura azpimarratu zuen. XX. mendean barrena frogatu dira kate honen begiak: Ray 1914, Bhum 1941 eta 1964 eta abar.\nMilazuloak duen hypericina osagaiak sortzen du gaitza. Azienda guztiek sufritzen dute, gutxi gehiago: behor, ardi, eta batez ere behikundeak. Belarra jan ondoren, animaliaren azalean pilatzen da. Azalean delarik eguzkiaren argiak kalteak sortzen ditu. Alergia antzeko erreakziotik hasi; begi ondoan, belarrian eta muturrean hanturak ondoren, eta infekzioetaraino, eta, ez jateko ez edateko gauza ez dela, hil daiteke. Aste batzuk irauten du prozesuak.\nKalte handiena noiz egin dezakeen ederki neurtua dute: hamalau gradutik gora, bero eta lehor denean eta arratsaldeko zazpiak aldera. Urte sasoi txarrena ekain aldea da, lore pipilak sortzen ari denean. Kontuz ilea moztu berria duten ardiekin. Arabeek ez dute behor zuriekiko zaletasunik, eta kolore argiko edo pigmentua galdutako zatiren bat badu behorrak, tabako zukuarekin edo hennarekin ilunduko dute. Italiako Taranton, ardi beltz hutsez osaturiko artaldeak zituzten, landare madarikatu hori zela medio. Noski, milazuloa bera eguzkizalea da, eta karea duten lurrak maite ditu. Hezetasuna eta itzala ez zaizkio gustatzen.


Amatasun hitza birdefinitu nahi dugu – LAIA Eskola\nUrriaren 15ean, lantegi berri bat hasiko da ARAIAN, eta, LAIA eskolaren beste hainbat gunek bezalaxe, estereotipoak apurtzeko eta egintzat jotzen ditugun ideiak deseraikitzeko xedea edukiko du. Besteak beste, amatasuna oso kontzeptu boteretsu eta funtsezkoa da gure artean, eta berori ulertzeko moduak zuzeneko ondorioak edukitzen ditu gure bizitzetan.\nSimone de Beauvoirren “Ez gara emakume jaiotzen: emakume bihurtzen gara” ideia sonatua hartuz, amatasunaren gaineko continuum argia egin dezakegu: “Ez gara ama jaiotzen: ama bihurtzen gara”. Zentzu horretan, amatasuna esperientziarekin eraikitzen da, emakumeok zaintzeko eta ama izateko dauzkagun gaitasun “naturalen” inguruko feminitate-mistikaren kontrara. Bat ez da ama bihurtzen lehenengo semea edo alaba jaiotzearekin bakarrik; gizaki berri horrekiko harremana sortzen eta eraikitzen duen neurrian joango da bat ama izaten, izan amatasun biologikoa, izan adopzio bidezkoa edo izan harrerakoa.\nAmaren rola gauzatzeak denborarekin eskuratzen diren hainbat gaitasun, trebetasun eta ezagutzaz baliatzea dakar, bizitzako beste alderdi batzuetan gertatzen den bezalaxe. Bestalde, irakatsi digutenetik, ikusi dugunetik eta beste ama batzuekin partekatu dugunetik ikasten dugu ama izateko orduan, eta, batez ere, jaio garen testuinguru historiko eta kulturalaren eragina edukitzen dugu. Gizartearentzat ezinbestekoa den zaintzen munduari eusten dio amatasunak.\nSistemak makinaria ideologiko indartsua erabiltzen du amatasunaren eredu jakin bat nahiz ama garela egin beharreko jarduera onen iruditeria sortzeko, eta eredu edo iruditeria horrexek ezartzen digu nolakoa izan behar duen ama idealak. Nekez eskuratu daitekeen eta frustrazio handia sorrarazten digun jomuga da hori.\nAmatasunari eta ahalduntzeari buruzko gune horretan, makinaria horrek gure eguneroko bizitzetan dituen ondorioen inguruan hausnartu nahi dugu, pertsonala den horretatik kolektiboa deneranzko bidaian barreiatuta; giza-harremanen muga eta inperfekzio osasuntsu zein beharrezkoak onartuz, guztion artean askatu ahal izan gaitezen gizarte honek ezartzen dizkigun presio eta eskakizunetatik.\nTailer: Amatasuna eta ahalduntzerako txokoa\nPaloma Gutiérrez López– Berdintasun teknikaria eta terapeuta Analisi Bioenergetikoetan\nCira Crespo Cabillo – Historiadora eta amatasun historian aditua


Ekialdeko euskararen printzak | Berria.eus\nTartea Ekialdeko euskararen printzak\nAezkoako Hiriberrin eta beste lau herritan biltzen dira aezkeraz mintzatzeko. JAGOBA MANTEROLA / ARGAZKI PRESS\n2014-04-01 / Iker Tubia\nAezkoa baino ekialderago daude Zaraitzu eta Erronkari ibarrak. Geroz eta ekialderago, tokiko euskararen egoera makurragoa da. Nafarroa ekialdeko euskarak galduta daude. Herritarren ahotan hilik bai, baina ez dira desagertu. Hiztegiak, gramatika liburuak, ikasteko metodologiak, idatziak, kantuak... anitz ikasi eta ikertu dira. Izan ere, hiztunekin aztertzeko aukera izan dute hizkuntzalariek.\n«Zaraitzuera ez da hain desberdina batuarekin»


Fagor Arrasatek estanpazio sistemak hornituko dizkio F.Segura, sau-ri, baita 2000 tonako serboprentsa bat ere - Fagor Arrasate\nFagor Arrasatek estanpazio sistemak hornituko dizkio F.Segura, sau-ri, baita 2000 tonako serboprentsa bat ere\nFAGOR ARRASATEk, munduko prentsa fabrikatzailerik nagusietako bat baita, estanpazioko sistema berriak hornituko dizkio Espainiako F.SEGURA enpresari. Hain zuzen ere, lan ahalmen handia eta banaka edo bata bestearen jarraian lan egingo duten 6000 x 2400 mm neurriko mahaiak dituzten bi transfer prentsa izango dira hornitutako sistema berri horiek, eta horri guztiari esker pieza zabal samar fabrikatu ahal izango dituzte. FAGORREK hornituko dituen instalazioetako bat da 2000 tonako ahalmena duen transfer SERBOPRENTSA bat, CNC6 transfer elektronikoa eta bobinak eta formatuak elikatzeko linea bat dituena. Teknologia berri hori, gaur egun, etxe batzuen esku baino ez dago mundu osoan, ahalmen handiei dagokienez. Serboprentsa batean, ohiko serboprentsa batean ez bezala, ez dago ez bolanterik ez freno ez enbragerik energia laneko orgari transmititzeko. Serboprentsa batean, motorra bera da, beti serbokotrolatuta, orgaren abiadura eta posizioa kontrolatzen dituena, Eta edozein mugimendu ziklo programatzeko aukera ematen du, bai eta ibilbidearen edozein unetan gelditzeko aukera ere. Hainbat ziklo programatzeko gaitasun horrek, link-drive, eszentrikoa eta pendularra denak, transfer prozesuan zein progresiboan egin beharreko lanak optimizatzea ahalbidetuko digu. Gainera, mekanismoak sinplifikatu egiten dira, eta horri esker errazagoa da zaintzea eta instalazioaren bizitza erabilgarria luzatu egiten da, aldi berean konponketak eta eragiketen kostua murriztuta. Bai serboprentsak bai FAGOReko link-driveak, biak 2000Tm-koak, PRO-STAMP sistema berria dute, eta sistema horrek makinak etengabe hornitzen ari den benetako potentzia eta ahalmena erakusten digu denbora errealean, eta, beraz, erabiltzaileak aztertu dezake zehaztasunez zer gertatzen ari den pieza konformatzen duen trokelean, bai eta lan osoa optimizatu ere prentsak eta trokelak jarduten duten modua zainduta. PRO-STAMP sistema ordezkatu ezin daitekeen erreminta bihurtu da estanpaziorako sistema serbokontrolatuen zaintza prozesuetan eta prebentzioko mantentze lanetan.


Txina Hoteleko tabernak Etxeko tresnen fabrika eta fabrikatzaileak | Pijiang\ngaragardo garagardo ekipoa\nEtxeak, ostalaritza-tabernako tresneria\nLaborategiko irakaskuntzarako ekipoak\nGaragardoaren giltza eskuko proiektua\nGaragardotegiko mikro ekipamendua\nHoteleko tabernak Etxeko tresneria\nPJM Brewery taldeak hamarkadako esperientzia konbinatzen du ingeniaritza garagardotegiko ekipamendua, garagardoa, prozesuen ingeniaritza, sistema sanitario sanitarioak fabrikatzea eta automatizazio eta kontrol sistemak integratzea.\nMikro-merkataritza garagardotegiko ekipamendua 8BBL-tik 30BBL-ra edo beste bolumen batzuetako bezeroak nahi dutenak barne. Garagardoa lantzeko ekipoen fabrika gara. Zure garagardotegiko beharrak betetzeko garagardo ekoizteko ekipoa giltza eskuko proiektuak, depositu bakarra, garagardo bukatua edo pertsonalizatuak.\nKONTAKTU ORAIN Deskargatu PDF-ra\n1. Konfigurazio osoa, berria eta kalitate handiko.\n2. Sistema osagarriak eta marka inportatuaren aukeraketa.\n3. Sistema laguntzaileak bizitza luzekoak dira, errendimendu handiko eta kalitate txikikoak, galera txikikoak.\n4. Altzairu herdoilgaitze ziurtatua (304.316) materiala depositu guztietarako.\n5. Osagarri elektrikoak UL, CUL, CE, PED, esportazio arauak izatera iristen dira.\n6. Sistema osagarriaren tentsioa eta maiztasuna onartzea zure estandarra zehazki bat datoz.\n7. Ekoizpen teknika berriak.\n8. Kalitate egonkorra, errendimendu handiko eta kalitate kontrol zorrotza.\n9. Ekipamendu guztiak 100% TIG soldatutako juntadurak hartzen dituzte, ispilu leuntzea.\n10. CAD diseinua, instalazio laguntza, muntaketa, prestakuntza.\nEkipamendu osoa honela sartu behar da:\nGaragardo sistema Osagaiak zehaztapena\nMaltak fresatzeko sistema Malt errota Roller bikoitza, zarata <60db\nBerokuntza sistema Boiler Elektrikoa, gasa, petrolioa, ikatza mota / CE ziurtagiria\nMashing sistema Mash / Lauter sintonia Barruko maskorra: SUS304, lodiera: 3,0mm\nKanpoko maskorra: SUS304, lodiera: 2,0mm\nIrakiten / hidromasaje depositua Isolamendua: poliuretanozko, lodiera: 80mm\nLaser mozteko V haria beheko faltsua\nUr beroa Zurrunbilo eraztun garbia eta desmuntagarria\nAlbo gastatuaren aleak gastatzeko\nHartzidura sistema Hartzidura depositua Kupula goiko eta kono behealdea; beheko konoa 60 gradu\nBarruko maskorra: SUS304, lodiera: 3,0mm\nIsolamendua: poliuretanozko, lodiera: 80mm\nProba-presioa: 0,3Mpa, Lan-presioa: 0,18Mpa\nGoiko sokamuturra edo alboko zuloa\nHozteko sistema Izoztutako ur depositua Ureztatzeko hozketa, hartzidura deposituak eta BBT.\nHotz Unitatea Mundu ospeko Cool laster marka, Glycol ur depositurako erabili.\nCIP garbiketa sistema Desinfekzio depositua / Alkaline depositua Berogailu elektrikoko elementuez hornitu, garagardo guztientzako garbitu depositu guztietarako.\nKontrolatzeko sistema Mashing / hartzidura / Hoztea / CIP Kontrolatu deposituaren tenperatura, motorra eta ponparen ikuskizuna piztu / itzali\nKonpainiak konpromisoa hartu du garagardo gazta fina, leuna, anitza, osasuntsua eta berdea da, publikoak onartu eta kontsumitu dezakeen edari nazional gisa.\nTxina hornitzaile bikaina Hasiera-Hotel-tabernak garagard ...\n3BBL-8BBL pub garagar / brewpub garagardo ekipamendua ...\njatetxe mini garagardo garagardotegi garagardotegiko ekipamendua ...\n2020 salmenta beroa kalitate handiko garagardo koniko fermentatu ...\nMerkataritzako garagardo ekoizteko ekipamendu osoa ...\nardo ekoizteko ekipoak 500L 1000L 2000L garagardo br ...\nHenan Pijiang Garapen Teknologikoa Co., Ltd.\nGure produktuei buruzko galderak egiteko, mesedez, utzi zure e-maila gurekin eta jarri gurekin harremanetan 24 orduko epean.


Eztabaida:Sami (herria) - Wikipedia, entziklopedia askea.\nsamitar vs. sami Kaixo, ez dakit pertsona talde honi deitzeko 'samitar' hitza erabiltzea zuzena den. Argia astekarian atera zen artikuluan 'sami' erabili nuen bere garaian eta Berria egunkariak ere hitz hau erabiltzen du. Euskaltzaindiaren hiztegian ez dut topatu ez bat ez beste. Larbelaitz 13:44, 25 Otsaila 2010 (UTC)Larbelaitz\nApa Larbelaitz! Euskaraz ez dago idatzizko tradiziorik bietako izendapen bat aukeratzeko. Nik 'samitar' izendapenaren alde egingo nuke, herri hau bizi den inguruko hizkuntzek eta samierak berak erabiltzen dutelako (iparraldeko samieraz 'sámit', norvegieraz eta suedieraz 'samer', finlandieraz 'saamelaiset'). 'Sami' hitza bestalde, kultura honen inguruko izendapenentzako erabiliko nuke (adibidez, sami kultura edo sami sukaldaritza); egia da ingelesean eta gazteleran 'sami people' eta 'pueblo sami' erabiltzen dela, baina niri pertsonalki, 'samitar' izendapena egokiagoa iruditzen zait. Sikret8 23:59, 25 Otsaila 2010 (UTC)\nKaixo, Sikret8. Orain ikusi dut zure iritzia. Hala ere, iritzi horretan esaten duzuna, «sami» erabiltzearen aldeko da: «frantziar sukaldaritza» eta «frantziar kultura» esaten dugun bezala, «sami kultura» eta «sami kultura» erabiliko dugu, samiak direnez (euskaraz «frantziar sukaldaritza» da berezko ordena, nahiz eta batzuek —batez ere azken urteotan— kontrako ordena erabili). --Xabier Armendaritz(nirekin hizketan egiteko) 11:48, 5 Ekaina 2010 (UTC)\nEpa! Joe, egia esan izendapen honek buruhausteak sortzen ditu, e? Dena den, nik ez diot arazorik ikusten samitar hitzari. Samitar eta Sami etnia baliokideak dira, eta "sami etnia" jarri beharrean, bere garaian egokiagoa iruditu zitzaidan euskal atzizkia txertatu eta "samitar" izendapena erabiltzea. Argi dago zeozerri erreferentzia egiteko "Sami" izen bat dagoela; ba izen horren gainean hizkuntzarentzako eta herritarrentzako izendapenak sortzen dira, samiera eta samitar. Nik behintzat ez diot inongo arazorik ikusten, esan zuk. -Sikret8 14:04, 5 Ekaina 2010 (UTC)\nKontua da sami ez dela leku izena, gentilizioa baizik. Orduan, samitar idaztea, portugestar, frantsestar, espainoldar... idaztea bezala da: okerra.\nZuzena litzateke, ordea, sapmitar. Lekuaren izena Sápmi denez, hortik sapmitar ateratzen da. Beste herri batzuekin bezala, bi aukera genituzke, bi sinonimo:\naleman = alemaniar\nespainol = espainiar\nfrantses = frantziar\ngreko = greziar\nkatalan = kataluniar\nportuges = portugaldar\nsami = sapmitar\nBot batekin erraza litzateke samitar guztiak sapmitar bihurtzea, ondo baderitzozu. --Xabier Armendaritz(nirekin hizketan egiteko) 22:10, 5 Ekaina 2010 (UTC)\nAaamigo...arrazoi duzu ba! Ez dakit, zure esku uzten dut Eztabaida:Euskaldun artikuluan gai honetaz asko dakizula ikusi baitut! Jeje! Proposamen bat, beste hizkuntzetan, munduko etnien artikuluen izenburuetan plurala erabiltzen dela konturatu naiz (adibidez, fineses, suomalaiset..) eta euskaraz aldiz singularra erabiltzen da (italiar). Eta artikulu honen izenburua sapmitar edo etnia hitza erabili beharrean, samiak izango balitz? -Sikret8 23:34, 5 Ekaina 2010 (UTC)\nEskerrik asko loreengatik. Hizkuntzen eta antropologiaren oso zalea naiz, eta saiatzen naiz horietaz ikasten.\nTalde etniko honen izenari dagokionez, beste hizkuntzetan begiratu dut eta saltsa handia dago: ez dute arau bera aplikatzen beti. Euskal Wikipedian ere berealdiko saltsa dugu etnia izenetan. Beharbada koherenteena —gai horretan ere— ingelesezko Wikipedia da, eta gehienetan herritarraren izena jartzen dute, singularrean (Hitchiti, Quinnipiac, Mambai...), edo people (herria) eransten diote etniaren izenari. Nik proposatutakoa (atzetik «etnia» jartzea) beharbada egokiena litzateke antropologiako lan espezializatu baterako, baina dibulgazio lan baterako egokiagoa da ingelesezko Wikipediako bi formula horietako bat hartzea, edo zuk proposatutako irtenbideetako edozein.\nIngelesezko Wikipediaren erreferentziarekin, eta eztabaidagai honetako zure aurreko ekarpena kontuan hartuta, nik bi aukera hauetako bat hartuko nuke:\nsapmitar: ez da egokia azentua jartzea. Erdaretatik hartutako toponimoetan, Euskaltzaindiak onartzen du azentu grafikoa erabiltzea (eta ez erabiltzea ere bai: «euskarazko testuetan aukerakoa da erdal azentu grafikoaren erabilera» dio Euskaltzaindiak), baina herritarren izenetan ez du onartzen. Adibidez: leondar (eta ez leóndar). Izan ere, herritarren izenak euskaraz sortzen ditugu, ez ditugu erdaratik zuzenean hartzen.\nZeuk aukeratu egokiena deritzozuna. Ikusi dut Europako inguru horri buruzko gaietan zeu zarela Euskal Wikipediako espezialista; lan ederra egin duzu. --Xabier Armendaritz(nirekin hizketan egiteko) 09:59, 6 Ekaina 2010 (UTC)\nIeps! Eztabaida:Euskaldun eztabaida luzea irakurri ondoren, nik ere sami etniaren alde egingo nuke (samitarren ordez)...Sapmitar aldiz, Sápmi lurraldean bizi diren finlandiarrei, samiei, norvegiarrei...erreferentzia egiteko. Ongi, biak ados. Gutxinaka izendapen oker guztiak aldatzeaz arduratuko naiz! Gaitzerdi euskal wikipedian zaudela sortu den nahas-mahas hau txukuntzeko! Jeje! -Sikret8 11:09, 6 Ekaina 2010 (UTC)\nArrazoi osoa duzu, Sikret8: sami (etnia) eta sapmitar (Sápmi lurraldeko herritarra) bereiztea komeni da, bai. Egia esan, euskal etniaren eztabaida hain izan zen antzua, burutik ezabatua nuen, eskerrak zuk buru freskoarekin begiratu diozun gaiari. --Xabier Armendaritz(nirekin hizketan egiteko) 14:08, 6 Ekaina 2010 (UTC)\nOrriaren azken aldaketa: 28 urria 2018, 12:26.


17 uztaila, 2019 Iritzia, Itzainak 625\nEzinegona edo egonezina, badirudi gure hizkuntzak ezin argiago azaltzen duela zenbaitetan barruan sentitzen duguna. Ezinegona dugunean tentsioa sentitu ohi dugu, batzuetan estutasuna edo larritasuna ere bai, gure bizitzako egoeraren batek gaindituta senti gaitezke, frustrazioak harrapatuta. Sentitzen dugun horrekin egoteko eta horri buruz pentsatzeko denbora hartuz gero, gertatzen zaigunari bere lekua eman diezaiokegu batzuetan, baina gehienetan emozioei entzungor egiteko joera dugu. Halere, azken urteetan emozioen mundua garrantzia hartzen ari dela geroz eta nabariagoa da, eta gure egoera emozionaletan zehar nabigatzen ikasteko saiakerak geroz eta ugariagoak dira.\nNik neuk erraz egiten dut negar; egonezina sentitzen dudanean edozein aitzakia da ona negarrez hasteko; film, liburu edo abestiren bat izan daiteke lehen malkoaren iragarle. Negar saio on baten ondoren sentitzen den lasaitasuna handia da. Negar egitea bizitzaren alderdi mikatza onartzea da nolabait, aurka egiteari uztea, askatzea. Orduan, zergatik kostatzen zaigu hainbeste? Emozioak bizitzara egokitzen laguntzen diguten tresnak dira, eta emozio horiek itotzen ditugun bakoitzean egonezina handitzea baino ez dugu lortzen.\nBizitza bere ñabardura guztiekin onartzea ez da erraza, ezta? Bereziki negatiboak jotzen ditugunak, eta horrenbestez, baztertu egiten ditugu. Tristura ere bizitzako parte da, ezinegonarekin eta larritasunarekin batera. Litekeena da tristura bizitzako substantziarik preziatuenetakoa izatea; tristura edo ondoez sentimendu hori, ez al da egun batean gauzak beste era batera egiten hasi behar dugula erabakitzera eramaten gaituena? Arriskuak hartzera eramaten gaituena? Harago bilatzeko, berriro saiatzeko behar genuen bultzada ematen diguna? Hori da emozioei lekua ematearen onura.\n«Badakigu negar egitea mesedegarria dela gure oreka mentalerako, bakean sentitzeko, baina ez gara ausartzen…»\nOrain bost urte Hidefumi Yoshida irakasleak eskolak ematen zituen institutu batean. Negarrik egin gabe denbora asko zeraman ikasle bat negar zotinka hasi zen bat-batean. Negar-aspertu haren efektu terapeutikoekin harrituta, Yoshida irakaslea negarrak pertsonengan zuen eragina aztertzen hasi zen. Harrezkero, Yoshida irakaslea hango eta hemengo ikastetxe eta enpresetara joaten da negar egiten erakustera; haren esanetan, «astean behin negar egiteak estresik gabe bizitzen laguntzen du».\nBadakigu negar egitea mesedegarria dela gure oreka mentalerako, bakean sentitzeko, baina ez gara ausartzen… pena da lotsagabe negar egitera ez ausartzea.\nAgian Yoshida irakasleak jakingo du gure ahuleziak besteen aurrean agertzeko beldurra galtzeko sekretua zein den.\nEdonola ere, momentua helduta, bakardadean edo lagun artean, egin dezagun negar arimak eskatzen digun adina.\n« Eskultura bat bi herrirentzat\nUltzamako harrapalekua »


Bailarako pilotariek asteburuan hasiko dute Udaberri Saria - Debagoiena - Goiena.eus\nBailarako pilotariek asteburuan hasiko dute Udaberri Saria\nXabier Urtzelai 2022-01-05 11:42\nBergarako Etxezarretak eta Rezustak ekainean jantzi zituzten iazko Udaberri Sariko finalen txapelak. Aurten martxoa amaieran izango dira finalak.\nUdaberriko Sariko lehenengo jardunaldia jokatuko dute asteburuan, eta Debagoienari dagokionez Aretxabaletan, Oñatin eta Bergaran jokatuko dituzte partiduak. Hala, eskuz binakako eta emakumezkoen gomazko paletako lehiekin hasiko da txapelketa, eta datozen jardunaldietan gehituko zaizkie gainontzeko espezialitateak.\nOraingo asteburuan jokatuko dituzte Udaberri Sariko lehenengo norgehiagokak. Iaz, esaterako, txapelketa ekainean amaitu zuten –Besteak beste, seniorretan Bergarako Etxezarretak eta Rezustak jantzi zituzten txapelak, legazpiarrei irabazi ostean–, baina aurten normaltasunera itzuli nahi dute eta aurreikuspena da finalak martxoaren 27an jokatzea. Hala, bailarako pilotariak torneo horretan buru-belarri murgilduko dira datozen asteotan. Asteburuan, esaterako, egubakoitzean hasita izango dira bailaran partiduak. Eguaztenean, hilak 7, Aretxabaletako Iturrigorri pilotalekuann etxeko senior mailako pilotariek Intxurreren kontra jokatuko dute (19:00).\nDomekan, hilak 9, Oñatin eta Bergaran izango dira partiduak. Zubikoan (11:15) jokatuko dituzte kadeteek, Bergarakoen kontra lehenengo partiduan, eta Ilunpekoen kontra bigarrenean. Eta, Bergaran seniorren lehiak izango dira (11:30). Lehenengo partiduan Oriokoak izango dira bisitari, eta bigarrenean Zumaiakoak.\nGuztira, kadete mailan 39 taldek hartuko dute esku –lehenengo eta bigarren mailan–, 24 taldek gazte mailan, ea 49 taldek senior mailan.


Emakumeen erotika tailerra. :: ikasi :: Udako Euskal Unibertsitatea\nEmakumeen erotika tailerra.\nUdako Ikastaroak :: Sexologia\nHasiera-data: 2010(e)ko uztailaren 20a\nHistorikoki sexuen arteko erlazioak bizitzako eremuen banaketa ezberdinekin antolatu egin dira. Gizonak mundu publikoan agindu du eta emakumeak pribatuan. Hala ere, pribatuaren eremu batean, intimitatearenean, emakumeak murrizketak jasan ditu, modu zoriontsu batean bizitzeko zailtasunak sortuz.\nTailerrak emakume bakoitzaren identitatea modu positibo batean garatzea laguntzen du, gure gorputzarekin dugun harremana aztertzea bezala baita gure desioen jabe egitea ere.\nHorretarako Sexuen Teoria irizpide izango dugu eta Emetasuna balio bezala ulertuta gure jarrerak eta bizipenak landuko ditugu.\nPsikologian lizentziatua. Sexologoa da eta Emaize Sexologi Zentruko kidea da.\nIntimitatearen eremua lantzea, hala nola gorputza, erotika eta amatoria, emakume bakoitzaren ahalduntze-prozesua laguntzeko.\nEmakumeak bere gorputzarekin identifikazio positiboa erraztea, harekiko dituen sentimenduak aztertuz, hauen jatorrera bezala.\nEmakumeen desiratzeko moduan eragina duten aurreiritziak aztertzea eta berezko desioen bidea bilatzea erraztu baita emakumeen rola amatorian desmitifikatu, nagusi den eredu maskulinoa zalantzan jarriz eta aldizkako ereduak bilatzeko gakoak emanez.\nBakoitzaren berezitasunak bilatzea eta identitate bakarren sortzaile bezala baloratzea.\nGiza Izate Sexuala: sexualitatearen kontzeptua.\nSexualitatearekiko ditugun jarrerak.\nSexuazio-prozesua: nola sortzen garen emakume edo gizon.\nEmetasun- eta gizontasun-eredu berriak.\nDesioak, fantasiak eta maitatzeko moduak eta adierazpenak.\nErabiliko dugun laneko metodologia praktikoa izango da, dinamiken bitartez eduki teorikoak landuz, hala nola jarrerak, bizipenak eta hauetatik sortuko diren hausnarketak.\nHaien bizitza erotikoa hobetu nahi duten emakumeei.\nerotika, emakumeak, sexualitatea, sexologia, udako ikastaroak, giza izate sexuala


tzea, baldin eta bizikidetza hondatu bada. Heziketak helburu honi laguntzen dio: mundu hobeago bat egitea orokorrean zein herri mailan. Horrez gain, berradiskidetzeak berez eskatzen ditu oinarrizko adostasun sozialak. Adostasun horiei esker, eskolatik kanpora uzten dira muturreko jarrerak edo sufrimenduaren erabilera alderdikoiak.\nBerradiskidetzeak badu ezaugarri edo baldintza oso zorrotz bat: partekatua izan behar du, nahitaez. Partekatzeko, lehenbizi, berradiskidetze-ideia bat azaldu behar zaie alde guztiei. Horretaz jardungo gara, hain justu, modulu didaktikoaren atal honetan. Kontzeptu horrek hamar baldintza etiko ditu (berradiskidetzeari buruzkoak guztiak), eta kontuan hartu behar dira eskolan biktimekiko elkartasuna jorratzean.\n2. koadroa. Berradiskidetzea: baldintza etikoak\nA. Oinarriak 1. Definizioa\nElkar errespetatzea eta onartzea Elkarrenganako errespetuan oinarritutako bizikidetza berreskuratzea ahalbidetzen duen prozesua da. Ez du esan nahi aurkari zirenak orain adiskide izango direnik, baizik eta elkar errespetatzea eta onartzea.\nGizartea Gizartea eta haren ordezkariak dira berradiskidetzearen subjektuak. Berradiskidetzea ez da biktimen eginkizuna, gizartearena baizik. Biktimek prozesu horren onuradun izan behar dute.\nBiktimei dagokienez, premiazko helburua da. Biktimei eragindako kaltea aitortu, arindu eta ordaindu egin behar da.\nGizarteari dagokionez, premiazko helburua da. Gizartean sortutako hausturak eta zatiketak konpondu egin behar dira.\nHelburu politikoa eta estrategikoa da. Bere oinarriei eta funtzionamenduari buruzko adostasun nahikoa duen bizikidetza lortu.\nBegirada berria orainari, iraganari eta geroari Ikuspegi kritikoarekin aztertzea iragana, ikuspegi konstruktiboarekin oraina, eta ikuspegi prebentiboarekin geroa. Hiru denbora horiek ditugu berradiskidetze-prozesuaren ardatzak.


'SAREAK' - Kulturklik\nGetxo 2021(e)ko Otsailak 20\nItsaso zabalean arrantza egiteko lana ia erabat gizonek egindako lana da, baina, portuan, emakumeak dira sareak konpontzen aritzen ari diren bakarrak, lanbide honetan den tresnarik baliotsuena. Betidanik bizi izan duten egoera, izan direla eta ikusgarri egiteko aldarria, interesatzen zaigu eta gaur egun desagertzeko zorian egoteak arduratzen gaitu. Izan ere, langintza honetan mendetan aritu diren arren, 2012ra arte ez zaie aitortu Euskal Herriko saregileei –beti denak emakumeak– bere lana ogibide modura.\nSareak-en, saregileen lanaren alde fisikoan jarriko dugu begia –lan zehatza eta errepikakorra, ordu luzetan egoera estatiko berean egiten dena– eta sareen sinbologiari eta sareek eurek iradokitzen digutenari erreparatuko diogu. Horrela, manta zulodun horrek estali dituen emakume horien bizitza ekarri nahi dugu guztion gogoetara.\nSareak-en, bost emakume protagonistek arrantza-portuetara eramango gaituzte, une intimo eta groteskoen artean, begirada poetiko eta ironiko batetik.\nSORMENA ETA ANTZEZLEAK: Pilar Andrés, Begoña Krego, Natalia de Miguel, Helena Golab, María Martín\nMUSIKA KONPOSAKETA: Laurentx Etxemendi\nARGIZTAPEN DISEINUA: Marc Cano\nKANPOKO BEGIRADA: Lisi Estarás, Bertha Bermúdez\nJANTZIEN DISEINUA: Sinpatron\n2002an sortu zen ORGANIK, baina 2007tik aurrera hasi zen sorkuntza-lan jarraitua egiten. Euskal Herriko konpainia sendoetako bat da 2011tik (Eusko Jaurlaritzaren Kultura Saila), bere ibilbideagatik eta ikastetxeetan bultzatzen duen hezkuntza-proiektuagatik.\nHamar pieza baino gehiago egin ditu, eta guztiek jaso dute Eusko Jaurlaritzaren diru-laguntza; batzuk, berriz, Espainiako Estatuko zenbait jaialditan izan dira, koprodukzio gisara.\nEspainiako eta nazioarteko jaialditan izan dira ikusgai konpainia horren lanak: Alemanian, Frantzian, Erresuma Batuan, Portugalen, Kolonbian, Argentina, Kuban eta Korean.\nNatalia Monge da ORGANIKen zuzendaria konpainia sortu zenetik. Zenbait alderdi pertsonal jorratzen ditu bere lanetan, eta gaurkotasunaren unibertsora ekartzen, Mendebaldeko gizarte honetan kezkagai dugun giza alderdia partekatzearren.\nTestuaren eta dantzaren bitarteko lengoaia batez baliaturik, mugimendua erabiltzen du adierazpen- eta emozio-bide gisara, interesatzen zaion horretaz mintzatzeko. Bere konposizioetan bestelako paisaia batzuk sortzen ahalegintzen da, soinuaren munduarekiko lotura erabiliz, ikuspegi ironiko batez gehienetan.


Chillida Leku - Partikularrak eta enpresak\nPartikularrak eta enpresak\nChillida Lekuko kide bihurtzea modu aberasgarria eta erakargarria da museoa laguntzeko eta Eduardo Chillida artista apartaren inguruko ezagutza zabaltzeko. Atal honetan, hori lortzeko dauden aukera desberdinak erakusten dira, partikularrak zein entitateak Chillida Leku familiaren parte izan daitezen.\nFase berri honetan museoa laguntzeko bi aukera desberdin daude eta biek bazkideentzako aparteko ekitaldien programara sarbidea ematen dute. Zabalaga Zirkuluaren kideek eta Mezenasek harreman estua dute Chillida Lekurekin eta Eduardo Chillidaren lanarekin eta, oro har, arte munduarekin lotutako abantaila esklusiboak eta esperientzia paregabeak bizi ditzakete.\nLAGUNTZA PARTIKULARRAK IKUSI LAGUNTZA PARTIKULARRAK IKUSI\nEnpresa pribatuek ere lekua dute Chillida Lekuren garai berri honetan. Beraientzako hiru babes eredu desberdin sortu ditugu abantaila esklusiboekin, bai bezeroentzako onurei dagokionez, bai marketinari eta lotutako irudiari dagokionez. Hau munduan museo bakarra da eta komunitate artistiko osoaren aitortza eta mirespena ditu, oso lotura handia du bere ingurune kultural eta industrialarekin, eta tamaina guztietako enpresei ateak irekitzen dizkie.\nBABES KORPORATIBOA BABES KORPORATIBOA\nInformazio gehiago nahi baduzu, bai partikularrentzako bai enpresa pribatuentzako elkarlanei buruz, jar zaitez gurekin harremanetan.\nT. +34 943 19 08 53\nAsteartea 10:00 17:00\nAsteazkena 10:00 17:00


‘Tximela’, gerra eta kartzelaren berriemailea bertsotan - Tolosa - Tolosaldeko ataria\nJoxemi Saizar Arostegi 2014-10-03 12:40\n1936ko gerraren gaiarekin jarraituz, bertan parte hartu zuen bertsolari tolosar bat gogoratu nahi dugu oraingo honetan orrialde hauetan: Luis Rezola Arana Tximela.\nAukeraketa honek baditu bi arrazoi: lehena bere jaiotzaren mendeurrena bete dela aurten eta bigarrena, datorren asteburuan bere letrekin egindako kontzertua eskainiko duela Joseba Tapiak Tolosan.\nGerran protagonismo berezirik izan ez zuen pertsonaia da gaurkoa, beste gazte asko bezala Francoren altxamenduaren kontra boluntario izena eman zuena. Mekanikoa, lurperatzaile baten semea eta gaztetan umezurtz gelditu zena. Kapitain izatera iritsi zena frontean 21 urterekin. Borrokan aritu ondoren, kartzela ezagutu zuena gerra garaian eta ondorengo frankismoan. Baina zerbaitetan nabarmendu bazen, bertsogintzan izan zen. Bapateko eta idatzizko bertso ederrak egin zituen, lehiaketetan parte hartu zuen eta liburuetan jaso zituen bere lan horiek. Komunikazioa zaila zen garaietan, bere bertsoen bitartez garai ilun haien berri eman zuen eta horri esker ikuspuntu desberdin hori jaso dugu gaur egun.


ARIAN A1.1 Lan-koadernoa - Elkar hizkuntzak\nEtiquetas: A1 A1 Lan-koadernoa A1.1 Arian Lan-koadernoa metodoa\nArian A1.1 – LAN-KOADERNOA (+Erantzunak)\nARIAN A1.1 Lan-koadernoak, Ikaslearen liburuak bezala, sei unitate ditu, eta Ikaslearen liburuaren osagarria da. Lan-koadernoan, hizkuntzaren alderdi formala lantzen da, eta gramatika-azalpenak eta jarduerak ematen dira. Jardueretan, eguneroko bizitzako testuinguruak, egoerak eta gaiak islatzen dira. Azalpenak gaztelaniaz daude, erraz ulertzeko moduan. Lan-koadernoetako erantzunak eta transkripzioak ere aparte daude (koadernoaren osagarri moduan). Era berean, jarduera guztien erantzunak jasota azaltzen dira. Oro har, galdera itxiak proposatu dira, baina galdera irekiak dituzten jardueretan, kasu gehienetan, balizko erantzunak eman dira. Ahozko testuen transkripzioak ere bertan daude.


Bertsogintzaren ekosistema –\nAinhoa Larrabe Arnaizek Berria egunkarian idatzia.\nUrriaren 6an abiatuko da Bizkaiko Bertsolari Txapelketaren bigarren fasea. 38 bertsolarik kantatuko dute. Abenduaren 15ean jokatuko da finala, Bilboko Miribilla kiroldegian.\nIone Narbaiza txapelketaren arduraduna, Ana de Castro Bizkaiko Diputazioko euskara zuzendaria eta Asier Ibaibarriaga Bizkaiko Bertsozale Elkarteko burua. FOKU\nBaso baten irudia. «Lehen begiradan ikusten dena baino gehiago da: basoa ekosistema bizi eta anitza da eta elementu askok parte hartzen dute bizirik manten dadin». Ione Narbaiza Bizkaiko Bertsolari Txapelketaren arduradunak ikusten ez den ekosistemarekin lotu du bertsoa. «Txapelketetan badaude bistan dauden elementuak: bertsolariak, gai jartzaileak, epaileak… Baina guztia ondo joan dadin, beharrezkoa dute ekosistema bat». Bertso eskolarik eta bertsozalerik gabe, kasurako, ezinezkoa litzateke Bizkaiko Bertsolari Txapelketa antolatzea; eta ideia horretan indar eginez aurkeztu zituzten atzo 2018ko lehiaren xehetasunak. Udaberriko sailkatze fasearen ondoren, urriaren 6an ekingo diote berriz txapelketari. Orotara, 38 bizkaitar arituko dira kantuan, eta zortzi iritsiko dira, abenduaren 15ean, Bizkaiko hiriburuko Miribilla kiroldegian jokatuko den finalera. Orduan ikusiko da Bizkaiko txapela zer buruk jantziko duen.\nBi urtez behin egiten da txapelketa, eta lurraldeko bertsolaritza «azaleratzeko» aukera ematen du ekitaldiak, Asier Ibaibarriaga Bizkaiko Bertsozale Elkarteko presidentearen esanetan. «Bizkaiko bertsolarientzat beraien lana eta bertsokera erakusteko plaza da. Are, arnasgunea ere bada da lurraldeko bertsozaleentzat». Azpimarratu duenez, azken urteetan nabarmen hedatu da Bizkaiko bertsolarien sarea. «Hezkuntza arautuan eskualde guztietara iritsi da bertsolaritza». Horrek eragina izan du txapelketan: «Eskualde gehienetako ordezkariak izan ditugu txapelketan, eta orain arte zegoen desoreka leuntzen ari da».\nAurreko edizioaren formari eutsi diote aurten ere. Ondorioz, bi fasetan banatu dute txapelketa: udaberrikoa eta udazkenekoa. Apiril eta maiatz bitartean egin ziren lehen faseko sailkatzeak. Inoiz baino parte hartzaile gehiago izan dira udaberriko lehian: guztira, 78 bertsolarik kantatu dute, eta horietako 23k lehen aldia izan dute Bizkaiko Bertsolari Txapelketan. Bada, udagoiena iristearekin batera helduko diote txapelketaren bigarren aldiari: bost kanporaketa, hiru finalaurreko eta finala jokatuko dira orain.\nOrotara, 30 bertsolari izango dira kantuan bost kanporaketetan: udaberriko fasetik sailkatu diren 29 bertsolariak eta duela bi urteko kanporaketak irabazi zituen Oihana Bartra, hain zuzen. Finalaurrekoetan hemezortzi lagun arituko dira lehian. Fase horretan sartuko da txapelketara 2016ko edizioan finalean izan zen zortzikotea —Ibon Ajuriagojeaskoa, Miren Amuriza, Onintza Enbeita, Xabat Galletebeitia, Nerea Ibarzabal, Etxahun Lekue, Beñat Ugartetxea eta Jone Uria—, eta kanporaketetan puntu gehien lortu dituzten hamar lagun gehituko zaizkie lehiara.\nFinalaurreko hiru saioen irabazleak eta puntu gehien bildu dituzten bost bertsolariek lortuko dute finalerako txartela. Lekuek jantzi zuen txapela 2016ko txapelketan, eta ikusteko dago Miribillara iritsi eta tituluari eusten dion.\nKoloretako basoaren irudia jarri diote aurtengo lehiari, eta Maite Berriozabal gai jartzaileak idatzi du txapelketako mezua. Hala dio: «Basoan landatu barik hazten da eta landatu ezkero hazi egiten da. Eta hori da hain zuzen be Bizkaiko bertsolaritza: hazten iztea, landatzea eta hazten laguntzea». Bada, gaur dute basoa hazten laguntzeko aukera: txapelketa ren aurkezpen jaialdia egingo dute Bilboko Kafe Antzokian, 19:00etan.\nTags: bertsogintza Bertsogintzaren ekosistema bizkaia


Garbiñe Aranburu: “Ostegunekoa greba egun bat baino askoz gehiago da” | LAB SINDIKATUA\nEkintza Soziala Eskubide Sozialen Karta Garbiñe Aranburu: “Ostegunekoa greba egun bat baino askoz gehiago da”\nGarbiñe Aranburu: “Ostegunekoa greba egun bat baino askoz gehiago da”\nUrtarrilaren 30aren atarian gaude. Hain zuzen ere, Euskal Herriko Eskubide Sozialen Kartak deitutako Greba Orokorra izango da ostegunean, eta LABeko idazkari nagusi Garbiñe Aranburuk hitza hartu du Kartak berak Bilbon egindako agerraldian, grebaren azken zehaztapenen berri emateko. “Urtarrilaren 30ekoa indar erakustaldi oso garrantzitsu bat izango da, eta urtarrilaren 31tik aurrera borrokan jarraituko dugu lan, pentsio eta bizitza duinen alde, eraldaketa soziala eta aldaketa politikoa ekarriko dituen prozesu baten alde”, adierazi du.\n“Lan, pentsio eta bizi duinak. Burujabetza aldaketa sozialerako” leloarekin, Euskal Herriko Eskubide Sozialen Kartak Greba Orokorrera deitu du ostegunerako. Deitzaileok agerraldia egin dugu Bilbon, grebaren bezperetan.\nGarbiñe Aranbururen hitzetan, “Greba Orokorrera deitu genuen egunetik, lan askoko asteak izan dira, eta jakin badakigu osteguna mobilizazio egun oso garrantzitsua izango dela, herri honetako historian jasota geratuko den eguna. Greba Orokorra arrakasta izateko garrantzitsuena langileek grebara jotzeko arrazoiak ondo ulertu dituztela da. Ulertu dute orain beharrezko indarra dugula arrazoi horiek guztiak balioan jartzeko”.\nLABeko idazkari nagusiaren hitzetan, "ostegunekoa greba egun bat baino askoz gehiago izango da. Hain zuzen ere, azken urtean baldintzak sortu ditugu grebarako jauzia emateko, mobilizazio sozial maila handi batekin. Greba Orokorrean borroka hauek guztiek bat egingo dute. Langile klasearen batasunaren isla izango da osteguneko Greba Orokorra".\nGarbiñe Aranburuk berretsi du ez dela neurri edo eraso konkretu bati erantzuteko greba, ofentsibara jotzeko greba baizik: “Urtarrilaren 30a gure indarra ikustarazteko eguna izango da, bultzada hartzeko eta borrokan jarraitzeko eguna”.\nLABeko idazkari nagusiaren esanetan, “indarra dugu greba egiteko arrazoiak balioan jartzeko, eta proposamenak baditugu. Gasteiz eta Iruñeko Gobernuei zuzendu gatzaizkiei, baita Confebask eta CEN patronalei. Hauek guztiak Elkarrizketa Sozialaren defendatzaile sutsuak dira, baina, hori bai, edukirik gabeko Elkarrizketa Sozial bat defendatzen dute; denbora pasatzeko Elkarrizketa Sozial bat; patronalaren politikak legitimatzeko Elkarrizketa Soziala, non sindikatu batzuek uko egiten dioten borrokari”.\nMadrilen hori bera gertatu da. Lanbide Arteko Gutxieneko Soldata igotzeko akordioa CEOEren garaipen bat izan da, “CCOO eta UGT sindikatuek argazkian egoteari eman baitiote lehentasuna, patrionalarekin sinatutako akordioari berari uko eginez. Lanbide Arteko Gutxieneko Soltada 2020. urtean 1.000 eurokoa izateari uko egin diote, guk proposatutako 1.200 eurotik urrun”.\nPatronalei gure proposamenak helarazi dizkiegula azaldu du Garbiñe Aranburuk: gutxieneko soldata negoziatu ahal izateko, 35 orduko gehienezko lanaldia eta 20 orduko gutxienekoa gauzatzeko, azpikontratetan subrogazio eskubidea aldarrikatzeko eta soldata arrakalarekin bukatzeko. “Isiltasuna besterik ez dugu jaso haien aldetik”, deitoratu du.\nIñigo Urkullu lehendakariari dagokionez, Euskal Herriko gehiengo sindikal eta sozialarekin biltzeko asmorik ere ez duela izan salatu du: “Ez du gurekin bildu nahi patronalaren lehendakaria bihurtu delako. Lehendakari honek ez gaitu ordezkatzen, langileen aurka aritzen baita”.\nGarbiñe Aranburuk adierazitakoaren arabera, “Greba Orokorraren aurka azaldu diren patronalari, erakundeei, alderdi politikoei eta sindikatuei esan nahi diegu, argi eta garbi, borrokak aurrera jarraitzen duela. Oso oker daude pentsatzen badute urtarrilaren 30ekoarekin dena amaitzen dela eta ekaitzaren ostean barealdia datorrela. Urtarrilaren 30ekoa indar erakustaldi oso garrantzitsu bat izango da, eta urtarrilaren 31tik aurrera borrokan jarraituko dugu lan, pentsio eta bizitza duinen alde, eraldaketa soziala eta aldaketa politikoa ekarriko dituen prozesu baten alde”.\nLABeko idazkari nagusiaren hitzetan, “ilusio gehiagorekin, indar gehiagorekin, gogo gehiagorekin jarraituko dugu borroka sektorial hauei guztiei bultzada berri bat emateko eta indarrak batzen jarraituko dugu, langile klasearen batasunaren aldekoa baita gure apustua, instituzioek eta patronalak gure aldarriak aitor dezaten behartu arte”.\nEhundik gora mobilizazio\nAgerraldian ostegunean izango diren mobilizazioen berri ere eman dugu. Eguerdian mobilizazio nagusiak izango dira hiriburu eta zenbait eskualdetan. Arratsaldean, berriz, herrietan egingo ditugu protestak. Hemen, zerrenda.


Lizarra Ikastolak Manuel de Irujo saria jaso du - Kotarro\nLizarra Ikastolak Manuel de Irujo saria jaso du\nManuel de Irujo saria Irujo Etxea elkarteak banatzen ditu eta aurten 20. edizioa izan dute. Biribila baldin bazen sari banaketa edizioa, baita sarituaren ibilbidea ere. Izan ere, Lizarra Ikastolak mende erdiz eginiko ibilbidea saritu nahi izan du Elkarteak. Hain zuzen ere, 51 urte baitira Lizarraldea euskalduntzeko erronkari heldu ziotela guraso, laguntzaile eta irakasle aitzindari haiek.\nSari banaketan agintari ugari izan ziren, besteak beste Nafarroako Legebiltzarreko burua, Unai Hualde, Maria Solana eta Blanca Regulez Legebiltzarkideak, Mikel Iruko Kontseilaria eta Lizarrako alkatea, Koldo Leoz, udalerriko beste hainbat zinegotzirekin batera.\nHaiekin batera, Ikastolako zuzendari izandako eta egun Nafarroako Ikastolen Elkarteko buru den Josu Reparazek ere hitzartzea egin zuen. Horrek José María Satrústegi aipatu zuen, Lizarra Ikastola sortzeak ekarri zuenari buruz: “Andia eta Urbasako hesia botatzea eta bi Nafarroak batzeko atea bilakatzea”. Reparazek, mende erdiari keinu eginez, hala baieztatu zuen ondotik: “Gaur, Lizarra Ikastolak ikur gisa duen zortzi puntako izarrak, euskararen munduaren ikur ere bada: honako hau urrezko urteurrena da”.\nDiario de Noticiasen Lizarra Ikastola recibe el premio Manuel de Irujo en su 51 aniversario “de oro”\nEAJren webgunean honela jaso zen: “Unai Hualde: ‘Eta oraindik irten behar dugu deitoratzera euskararen normalizazio prozesuari oztopoak jartzen jarraitzen dutela'”\nAurreko artikuluaErrigorako ekoizleek euskara planak: Arroizko Iturri Kontserbak aitzindari\nHurrengo artikuluaInes Bengoa Berrian: «Gozamenarekin ere lotu daiteke hotzikara»


Turismoa - Hotel Ayestarán\nTURISMOA ESKUALDEAN ZEHAR\nLekunberri inguruak ezin hobeak dira da lasaitasuna eta natura, abentura eta turismo aktiboa edota kultura eta tradizioa nahi badituzu. Eskualdean egiteko hainbat jarduera proposatzen dizkizugu:\nTREKKINGA ETA MENDIZALETASUNA\nZailtasun desberdinetako ibilbideak dituzu, urtaro bakoitzean irudi ahaztezinak eskainiko dizkizun Aralarko mendilerroaren paisaia piriniotarrean zehar. Mendilerroak 208 km karratuko hedadura du, Nafarroa eta Gipuzkoa artean banatuta. Lekunberritik, mendizerraren iparraldean sartuko zara, eta bideetan barrena, paisaia anitzez gozatzeko aukera edukiko duzu.\nLEIZEAK ETA ABENTURAZKO ESPELEOLOGIA\nBisita turistiko gidatua Medukiloko kobazuloetara, edo abenturazko espeleologia ausartenentzat. Nafarroak ezagunak ez diren hainbat koba egokitu ditu, lurpeko sekretuan munduan barneratu nahi dutenentzat. Lekunberritik gertu, Mendukilo kobazuloa dago. Kobazulora sartzeko bidea argiztatuta dago, aurkikuntza ezezagun eta zirraragarrienekin goza dezazun.\nBisitatu Aralarko San Migel Santutegia, estilo erromanikoko maisulana. Kondairez betetako toki honek mila urtetik gorako historia dauka, eta Nafarroako espiritualtasun-zentro ezagunenetako bat da. Lekunberritik, Aralarko San Migelera hel zaitezke, eta bertako panoramika zoragarria ikusi. Bertako kondaira eta iragana pagondo-pasoetan murgiltzen dira.\nZeharkatu Iruñea eta Donostia lotzen zituen trenbide zaharra. Paisaia ederrez betetako ibilbide zoragarria da, eta oinez edo bizikletan egin daiteke. Ibilbideak 54 km ditu guztira, baso eta larre artean. Bide erraza da. Lekunberrin hasten da, eta bagoi txiki bat dago bertan. Ibilbide osoa bidea are atseginago egiten duten paisaia ederrez beteta dago.\nLekunberritik hurbil dauden mendietan hainbat kirol-modalitate egin ditzakezu; esaterako, iraupen-eskia neguan zehar. Gure herritik, abenturazko kirol guztiak izango dituzu eskuragai. Gozatu Nafarroako elur-sasoiarekin. Mendietako paisaiak eta txoko sekretuek txundituko zaituzte. Familian zein lagunekin gozatzeko kirola.\nBertan egiten dira Nafarroako lehenbiziko inauteriak, ofizialen aurreko larunbatean. Errotutako festa hauetan, zanpantzarren desfileak eta sutan amaitzen duten pertsonaia mitologikoak ikus daitezke, besteak beste. Hartu ostatu Lekunberrin, eta ezagutu gure festa, tradizio eta ekitaldi ezagunenak. Lekunberrin Pilarreko Andre Mariaren festak ospatzen dira, irailean.\nIbilbidearen paisaian nagusi dira maldak, harri soila, pagadiak, larreak, etab., eta 44 trikuharri eta iruinarri bat bisita daitezke. Ibilbideak egoki seinaleztatuta daude, eta zailtasun desberdineko mendi-bideak egiteko aukera dago. Lekunberritik hurbilen dagoena dozena bat trikuharri dituen ibilbide zirkularra da, eta haritz eta pagoz betetako basoen artean doa.\nAdarretatik paseatu nahi? Zatoz eta primeran pasa zuhaitzen arteko abentura zirraragarri batekin, familia osoaz lagunduta. Parte hartu jokoetan plataformen bitartez. Ireki zenetik, abenturazale ugari gerturatu izan dira beti. Instalazioek segurtasun osoa dute, eta txoko bakoitza goitik gozatzeko aukera emango dizute.\nAbuztuko lehenbiziko igandean, Erdi Aroan girotutako merkatu zaharra ospatzen da. Salmahaietan, Nafarroako produktu gastronomikoak, eskuz egindako produktuak, tokiko artisautza eta askotariko kultur jarduerak topa ditzakegu. Lekunberri Erdi Aroko herrixka bihurtzen da, eta bertakoek bihotzez eta arduraz egiten dituzte prestaketa-lanak. Giroa ziurtatuta dago familia osoarentzat.


Txipertxenekoa Landa etxea (Jaitz) · Turismo rural en Navarra\nEstás en: HASIERA · MAPA ELKARRERAGILEA · OSTATUAK » Txipertxenekoa Landa etxea (Jaitz)\nBERRIKUNTZA IZUGARRIA: geuk gure bezeroentzat propio eginiko “TXIPER” gida praktikoak. Lizarra eta inguruak (Irantzu eta Iratxe), Olite, Leire, Xabier, Lunbier-eko Arroila, Sos del Rey Católico, Bardeak. Urbasa eta Andia, Urederra ibaiaren iturburua eta prestatzen ari garen beste hainbat lekuri buruzko informazioa. BTT eta oinezko ibilbideak.\nJAITZ: 683mko altueran kokaturiko 115 biztanleko herrixka. Iruñeatik 27 eta Lizarratik 23kmtara kokatua dago. “Ibai Gazi”ko urak eta herrira iristen diren beste hainbat iturri gatza produzitzeko erabiltzen dira, jarduera honek herria ezaugarritzen duelarik, izena ere bertatik datorkio. Inguruaren edertasuna eta herriaren erdigunean aurki daitezken XVII eta XVIII. mendeko eta rokoko eta barroko estiloetan eginiko eraikinen balore historiko zein artistikoa erabat azpimarragarria da. Herriaren erdigunetik 500 metrora erak aurkituko ditugu, hauek, lurrunketaren bidez gatza lortzen den lakua dira. Dudarik gabe, Jaitzeko tradizioan mantendu den jarduerarik nabarmenena Gatzagena da. Nahiz hauetariko gehienak abandonatuak izan ziren, oraindik ere mantentzen da gatza produzitzeko artisau teknika. Gaur egun, gatzaga bakarra dago aktibo, familia enpresa txiki baten eskuetan hain zuzen ere, eta bertan gatza artisau eran produzitzen jarraitzen dute.\nTEL: (0034) 619 624 235\nHELBIDE ELEKTRONIKOA: info@txipertxenekoa.com\nTXIPERTXENEKOA LANDA ETXEA ARGAZKIAK


's Profile | Blogariak.net\n-(e)k "Dirutan" gunean bidalketa berri bat idatzi du: Kapital murrizketen fiskaltasuna Duela 5 urte, 5 hilabete\nEnpresak akziodunari dirua banatzeko beste aukera bat kapital murrizketa da. Banaketa hau, ordea, ez da dibidenduekin nahastu behar. Dibidenduetan irabaziak banatzen dira; kapital murrizketetan enpresaren […]\n-(e)k "Dirutan" gunean bidalketa berri bat idatzi du: Batzarretara joateko primen fiskaltasuna Duela 5 urte, 5 hilabete\nUrtean behin gutxienez enpresa guztiek beren akziodunen batzarra deitzen dute. Akziodunak munduko edozein herritakoak izan daitezkenez, beraien partaidetza erraztu asmoz, zenbaitetan diru laguntza moduko bat […]\n-(e)k "Dirutan" gunean bidalketa berri bat idatzi du: Dibidenduen fiskaltasuna Duela 5 urte, 5 hilabete\nDibidendu bidez jasotzen ditugun irabaziak gordailuen interesak eta errenta finkoaren kupoiak bezala aitortzen dira, hau da, aurrezkiaren oinarri ezargarrian sartzen den kapital higigarriaren etekin gisa. Horrela, jasotzen dugun dibidendu bakoitzeko etekina, atxikipena, eta titulartasun portzentajea aitortu beharko dugu. Interes eta kupoien atxikipen bera du, %21 alegia, eta elkarren artean guztiz konpentsagarriak dira, gainera.\nInteres eta kupoien aldean, ordea, dibidenduek berezitasun bat dute: lehen 1.500 euroak PFEZtik salbuetsita daude. Aitortutako dibidendu guztien atxikipenak hartuko dira kontuan, noski, baina dibidenduen lehen 1.500 euroak ez dira erabiliko Ogasunari dagokion zatia kalkulatzeko.\nAdibidez, demagun urtean zehar 2.500 euro jaso ditugula dibidendutan, eta 800 euro interes eta kupoietan. Orduan, dibidendu gisa 2.500 – 1.500 = 1.000 euro bakarrik erabiliko ditu Ogasunak PFEZ kalkulurako, eta 1.000 + 800 = 1.800 izango da aurrezkiaren oinarri ezargarria. Hortaz, Ogasunarentzako zatia 1.500 x 0,21 + (1.800-1.500) x 0,23 = 384 eurokoa izango da. Eta dibidenduen atxikipenak 2.500 x 0,21 = 525 euro, eta interes eta kupoienak 800 x 0,21 = 168 euro izan badira, orduan Ogasunak (525+168) – 384 = 309 euro itzuli beharko dizkigu.\nBestalde, demagun urtean zehar jaso ditugun dibidenduak ez direla 1.500 euroetara iristen. Orduan dibidendurik jaso ez bagenu bezala izango da fiskalki, nahiz eta beren atxikipineak bai erabili Ogasunari ordaindu beharrekotik deskontatzeko.\nKontuan izan behar da, ordea, lehen 1.500 euroen salbuespenean sartzeko dibidenduek baldintza bat bete behar dutela. Hain zuzen ere, dibidenduen jatorri izan diren akzioek gutxienez bi hilabete lehenago erositakoak izan behar dute. Eta horrela ez bada orduan akzioek gutxienez bi hilabete egon behar dute saldu gabe dibidenduak jaso eta gero.\nZergaBidea programan dibidenduak aitortzerakoan salbuespena duten dibidenduentzako atal berezia aurkituko dugu kapital higigarriari dagokion errenten atalean. Hor jarriko ditugu salbuespenerako baldintzak betetzen dituzten guztiak. Gainerakoak, hau da, salbuespenik ez dutenak, ordea, interes eta kupoien atal berean aitortuko ditugu, etekin motarako K gakoa erabiliz. Hortik aurrerako kalkulu guztiak, salbuespena barne, programak berak egingo dizkigu.\n-(e)k "Dirutan" gunean bidalketa berri bat idatzi du: Errenta aldakorraren salerosketa kasuak Duela 5 urte, 5 hilabete\nAkzioen salerosketaren fiskaltasuna argi egon arren badira PFEZ aitorpena nahastu dezaketen zenbait kasu. Adibidez:\nDemagun enpresa bateko 750 akzio erosi genituela, 5.175 euroko eskuratze balioarekin. […]\n-(e)k "Dirutan" gunean bidalketa berri bat idatzi du: Ondarearen eskuratze balioaren eguneratze koefizientea Duela 5 urte, 5 hilabete\nAurreko bidalketan aipatu bezala akzioen salerosketaren etekina kalkulatzerakoan eskuratze balioa eguneratze koefiziente batekin biderkatzen da. Koefiziente honek eskuratze egunetik Kontsumoko Prezioen Indizeak […]\n-(e)k "Dirutan" gunean bidalketa berri bat idatzi du: Errenta aldakorraren salerosketaren fiskaltasuna Duela 5 urte, 5 hilabete\nOrain arte ikusi ditugun etekin guztiak, hau da, gordailuen interesak, eta errenta finkoaren kupoiak nahiz salerosketa bidezko irabazi eta galerak, aurrezkiaren oinarri ezargarrian sartzen diren kapital […]\n-(e)k "Dirutan" gunean bidalketa berri bat idatzi du: Errenta aldakorraren fiskaltasuna Duela 5 urte, 5 hilabete\nAurretik azaldu bezala bi modu daude errenta aldakorrarekin irabaziak lortzeko: enpresak zuzenean banatuta, eta akzioen salerosketa bidez. Bi moduen atzean etekin bera dagoen arren (enpresaren irabaziak) […]\n-(e)k "Dirutan" gunean bidalketa berri bat idatzi du: Errenta aldakorraren inbertsio amaiera Duela 5 urte, 5 hilabete\nBerez, errenta aldakorreko inbertsioak ez du amaierarik. Akzioek enpresen jabetza zati bat adierazten dute, eta ez dute eperik. Horrela, enpresak bizirik jarraitzen duen bitartean inbertsioak ere bizirik jarraituko du. Bestalde, errenta aldakorrean ez dago errenta finkoan ikusten genuen ordainketa-hurrenkera berezirik: porrotaren kasuan akzioak azkenak dira beti. Beraz, enpresak porrot egiten badu, akabo inbertsio osoa.\nZorionez, behar izanez gero errenta aldakorrean ere inbertsioa eteteko aukera dugu: akzioak saldu, eta kito. Akzioak edozein unetan saldu daitezke, erraz aurkitu ohi dira erosleak. Guk nahi dugun salneurrian saltzea, ordea, beste kontu bat da. Enpresari ondo joan bazaio, eta irabaziak izan baditu, orduan ez zaigu kostako akzioak erositakoan baino salneurri hobean saltzea. Baina enpresak bere lana oker egin badu, edo etorkizun iluna espero bazaio, orduan auskalo zenbateraino merketu beharko diren salmenta gauzatu ahal izateko.\nInoiz diru beharrarengatik akzioak saldu beharrean gertatzen bagara dagoena onartu beste erremediorik ez dugu izango. Eta kontu izan behar dugu honekin, ustekabean dirutza galdu baitezakegu. Izan ere, epe luzera akzioak goraka egiteko joera izan ohi dute, baina epe motzean edozer gerta daiteke. Horregatik errenta aldakorrean inbertitzerakoan beharko ez dugun dirua erabiltzeko gomendatzen da beti, arrisku honi errazago aurre egiteko.\n-(e)k "Dirutan" gunean bidalketa berri bat idatzi du: Errenta aldakorraren gastuak Duela 5 urte, 5 hilabete\nErrenta aldakorrean inbertitu nahi badugu, errenta finkoarekin egin behar genuen bezala balore-kontu bat ireki beharko dugu. Horrela, errenta aldakorrak errenta finkoaren gastu berdintsuak izango ditu. Hori bai, errenta finkoan bono eta horrelakoak baditugu, errenta aldakorrean akzioak izango ditugu. Eta errenta finkoan kupoiak baditugu, errenta aldakorrean dibidenduak izango ditugu. Baina izenak izen, azkenean balore-kontua, administrazio gastuak, zaintza, salerosketa komisioak, bitartekaritza gastuak, eta gainerakoak ere hor izango dira. Akzioen merkatuaren arabera gastuen zenbatekoa desberdina izatea gerta daiteke, baina zaila izango da gastu horietaz libratzea.\nAdibidez, hona hemen Kutxabankeko balore-kontuaren gastu arruntenak:\nBestalde, errenta finkoarekin ikusten genuen bezala, gutxieneko komisioen eraginez, errenta aldakorrean ere inbertsio bakoitzeko gutxienez 5.000 euro komeniko dira orokorrean.\n-(e)k "Dirutan" gunean bidalketa berri bat idatzi du: PER aztertuz Duela 5 urte, 5 hilabete\nAurreko bidalketan ikusi bezala PER balioak akzioen errentagarritasuna irudikatzen laguntzen digu. Eta ez da batere zaila akzioen PER zein den aurkitzea. Adibidez, Norbolsak Espainiako enpresa ezagunenen PER […]\n-(e)k "Dirutan" gunean bidalketa berri bat idatzi du: PER Duela 5 urte, 5 hilabete\nPER ingelesezko Price to Earnings Ratio izenetik dator, eta enpresaren akzioen balioaren eta urteko irabazien arteko proportzioa adierazten digu.\nAdibidez, demagun enpresa batek 3 milio euro irabazi […]\n-(e)k "Dirutan" gunean bidalketa berri bat idatzi du: Enpresen errentagarritasunaren bila Duela 5 urte, 5 hilabete\nErrenta aldakorraren etekinak enpresen irabazietatik datozenez, argi dago errenta aldakorra errentagarria izateko akzioen atzean dagoen enpresak ere errentagarria izan behar duela.\nNola jakin dezakegu […]\n-(e)k "Dirutan" gunean bidalketa berri bat idatzi du: Ex-dibidendu eguna Duela 5 urte, 5 hilabete\nAurreko bidalketan aipatu bezala enpresaren irabaziak akziodunen artean bana daitezke. Baina zein akziodunen artean? Irabazi berdinak jasoko dituzte hasiera-hasieratik enpresaren jabe izan direnek eta egun gutxi […]\n-(e)k "Dirutan" gunean bidalketa berri bat idatzi du: Errenta aldakorraren etekinak Duela 5 urte, 5 hilabete\nErrenta aldakorrean inbertitzeko enpresa baten akzioak eskuratzen ditugunez, errenta aldakorreko inbertsioaren etekina enpresa horrek lortzen dituen irabaziak izango dira. Horrek ez du esan nahi, ordea, enpresak […]\n-(e)k "Dirutan" gunean bidalketa berri bat idatzi du: IBEX 35 Duela 5 urte, 6 hilabete\nMercado Contínuon 100 enpresatik gora daude, horietatik 35 garrantzitsuenak IBEX 35 izeneko indizea osatzeko erabiltzen direlarik. IBEX 35 indizearen balioa berau osatzen duten enpresen akzioen proportzioan kalkulatzen denez, enpresen akzioek goraka egiten badute IBEX 35ek ere goraka egiten du; eta alderantziz. Horregatik IBEX 35 Espainiako burtsaren bilakaera jarraitzeko erabiltzen da, eta, burtsa enpresez osatuta dagoenez, Espainiako ekonomiaren adierazletzat hartzen da.\nHona hemen IBEX 35 indizeak azken urteetan izan duen bilakaera:\nIBEX 35 bezalako ehundaka indize daude, adibidez:\nEURO STOXX 50: Euroguneko 50 enpresa nagusienen akzioen bilakaera jasotzen duen indizea.\nDow Jones: Estatu Batuetako 30 enpresa garrantzitsuenena.\nS&P 500: Estatu Batuetako 500 enpresa nagusienena.\nNikkei 225: Japoniako 225 enpresa nagusienena.\nHerrialde bakoitzeko burtsa bat badago, indizea ere ez da urruti ibiliko. Bestalde, sektore bereko enpresen bilakaera jasotzen duten indizeak, ezaugarri beretsuko enpresak jarraitzen dituztenak, eta abar luze bat aurki daitezke.\n-(e)k "Dirutan" gunean bidalketa berri bat idatzi du: Mercado Contínuo Duela 5 urte, 6 hilabete\nMercado Contínuo Espainiako burtsa nagusia da; bertan biltzen dira Espainiako enpresa nagusienen akzioen saltzaile eta erosleak.\nSalmenta (edo erosketa) bat egin ahal izateko enpresa, akzio kopurua, eta […]\n-(e)k "Dirutan" gunean bidalketa berri bat idatzi du: Burtsa Duela 5 urte, 6 hilabete\nBurtsa enpresen akzioak salerosteko merkatua da. Enpresa baten akzioak erosi edo saldu nahi baditugu zein burtsatan ageri den begiratuko dugu, bertara joan, eta nahi dugun eragiketa egingo dugu.\nBurtsa asko daude munduan zehar, adibidez: Mercado Contínuo, Espainiako burtsa nagusia; MAB, Espainiako beste burtsa bat; NYSE, New Yorkeko burtsa; NASDAQ, Estatu Batuetako beste burtsa bat; eta abar luze bat. Eta burtsak ondo dabiltzala ziurtatzeko berauek gainbegiratzen dituzten erakundeak egoten dira. Adibidez, Espainiako burtsetaz Balore Merkatuko Batzordea (CNMV) arduratzen da, Estatu Batuetakoetaz Securities and Exchange Commission (SEC), eta abar. Erakunde hauek enpresen datu ugari argitaratzen dituzte, eta beren web guneak informazio iturri garrantzitsua izan ohi dira.\nEnpresak nahi adina burtsetan egon daitezke aldi berean, eta hauen akzioen erosneurria burtsa horietan aritzen diren erosle eta saltzaileen eguneroko trukeak ezartzen du.\n-(e)k "Dirutan" gunean bidalketa berri bat idatzi du: Enpresa baten akzioak Duela 5 urte, 6 hilabete\nEnpresa bat sortzerakoan beren jabeek diru kopuru bat jartzen dute —enpresaren kapitala— enpresa lanean hasteko. Jabeak asko nahiz gutxi izan daitezke, eta kapitala handia nahiz txikia. Horren ondorioz, eta […]\n-(e)k "Dirutan" gunean bidalketa berri bat idatzi du: Errenta aldakorra Duela 5 urte, 6 hilabete\nGordailuak eta errenta finkoa ikusita, aztertu beharreko hurrengo inbertsio tresna errenta aldakorra da.\nErrenta aldakorrean inbertitzerakoan enpresa zati bat erosten dugula esan daiteke. Zati horri […]\n-(e)k "Dirutan" gunean bidalketa berri bat idatzi du: Errenta finkoaren erabilera Duela 5 urte, 6 hilabete\nErrenta finkoan inbertitzerakoan epeari begiratzen zaio batez ere. Horrela, epe motzeko errenta finkoa inbertsio eran baino gehiago gordailu eran erabili ohi da, eta epe ertain edo luzeko errenta finkoa izan ohi […]\nsortua Duela 3 urte, 5 hilabete\nsortua Duela 6 urte\nsortua Duela 7 urte, hilabete 1\nDuela 3 hilabete, 3 aste erregistratua\nDuela 4 hilabete, aste 1 erregistratua


UPV/EHUk ‘Adineko pertsonen elikadurari buruzko gida praktikoa’ liburua argitaratzen du - UPV/EHU\nUPV/EHUk ‘Adineko pertsonen elikadurari buruzko gida praktikoa’ liburua argitaratzen du\nUniversidad del País Vasco/Euskal Herriko Unibertsitatearen Argitalpen Zerbitzuak argitaratu berri du ‘Adineko pertsonen elikadurari buruzko gida praktikoa’, lehenago gaztelaniaz argirata emandako argitalpenaren euskarazko bertsioa. Liburuak bizitzako etapa horretarako gomendioak biltzen ditu, nutrizioaren ikuspuntutik.\nUPV/EHUren Argitalpen Zerbitzuak argitaratutako gidaliburuaren helburua da adinekoen elikadura egokia izatea lortzeko jarraibideak ezartzea. Espezialistek azaldu dutenez, “jarraibide horiek ematean, bizitzaren etapa horretako elikaduran eragina duten faktore ugari hartzen dira kontuan. Adibidez, adineko pertsonek zentzumenetan zein funtzio fisiologikoetan jasaten duten funtzionaltasun murrizketaren ondorioz egin beharreko egokitzeak ezartzen dira. Halaber, pertsona horiek jarraitzen duten tratamendu farmakologikoaren arabera hartu behar diren neurriak azaltzen dira. Hori oso garrantzitsua da; izan ere, botiken eta elikagaien arteko interakzioak ugariak dira, eta adineko pertsona askok botika asko hartzen dituzte”. Gidaliburuak ebidentzia zientifikoan eta, jakina, Espainiako Geriatria eta Gerontologia Elkartearen (SEGG) eta Nutrizio Parenteral eta Enteralaren Espainiako Elkartearen (SENPE) Adostasun Dokumentuan oinarritutako gomendio batzuk ematen ditu.\nLiburuan parte hartu zutenak dira Virginia Andia, Gasteizko Udaleko ‘San Prudentzio’ Adinekoentzako Zentro Integraleko dietista-nutrizionista, eta UPV/EHUko honako irakasle hauek: Carlos Abecia Inchaurregui, Osasun Publikoko Sailekoa, Enrique Echevarría Orella, Fisiologia Sailekoa, eta Alfredo Fernández Quintela, Iñaki Milton Laskibar eta María Puy Portillo Baquedano, Farmazia eta Elikagaien Zientziak Saileko Nutrizioa eta Obesitatea taldekoak eta Obesitatearen eta Nutrizioaren Fisiopatologiako CIBEReko kideak (Carlos III Osasun Institutua).\nInprimatu UPV/EHUk ‘Adineko pertsonen elikadurari buruzko gida praktikoa’ liburua argitaratzen du


Nire Herrialdeetako online erregistratzeko. Play free online jokoa Nire Herrialdeetako\nAlternative izenak: My Land\nJolastera Nire Herrialdeetako\nOnline jostailu ezberdin askoren artean Nire Herrialdeetako nabarmentzen. Sistema berariazko baldintzak ez da hemen, joko honen Gamers bat bihurtu da, bakarrik Internetera sartzeko erabat edozein ordenagailu eta web nabigatzaile baten azken bertsio bat on behar.\nJokoa lursailean sinplea da: My Land hiri nagusietako bat erregela bihurtu gonbidatzen da inperioaren eta nagusitasuna lortzeko borroka beste esaterako, inperio behin zabala pieza txikiak bere beste agintariak eremuetan zatiak banatuta. Hemen perla beltz magikoa borrokatzeko aukera izango dute. Baliabide bat da, eta horrek jabetza pribilegioak ematen dizu batzuetan. Bertan bilaketak ugari aurki daitezke, baina dirua unitate erosi ahal izango dituzu. My Land jokoa, bai haur eta helduentzat parte har dezakete, hasiberrientzako oso erraza da. Esan behar dut Nire Herrialdeetako online erregistratzeko prozedura primeran sinple eta erraza joko honetan zehar esango dizu zer hurrengo urratsa izango da. Esate baterako, hiria laster izango dute zure heroi eta bere oinak aukeratu ahal izango duzu, oparoa eta arrakastatsua eginez. ADI eta sartu pasahitza dagokion eremuan - honentzako bakarrik hutsuneak bete, inork bere heroi baten izena eman behar diozu. Kasu honetan ere lasterketa bat aukeratu behar duzu, zure pertsonaia dagozkio. Iratxo argia eta iluna, deabru eta zaldunek: euren jokoa Nire Herrialdeetako lau eskaintzen ditu. Nor den ona eta nor da - gaizkia, hemen da erraz ulertzeko: iratxo eta zaldun iluna argia eta iluna iratxo eta deabruak irudikatzeko - iluntasuna. Horietako bakoitzean bat online jokoa Nire Herrialdeetako 8 tropa-mota eskatzen ditu. Magoak, healers, geziak, eta beste mertzenario: eskulanak, hainbat ordezkarik ere sartzen da. Mota berezi bat ere badago eta - munstroak.\nArgiaren Elfoak - Magic ur-jauzi handi batekin basoetan bizi dira. Zaldun - bizi Lur Santua.\nDark Elfoak (Drow) - Damned basoetan ezkutatzen.\nDemons - lur hildako bat nahiago.\nBakoitzak bonus nolabaiteko jokoan unitate militar jakin behar du, eta, jakina, baliabide erauzketa in. Adibidez, iratxo bonus egurraren erauzketa, eta bonus bat healers gisa jaso dute unitate aurre egiteko ordaindu beharreko. Batailaren ostean berpizteko gaitasuna ere badute. Zaldun jaulki alea eta urre bonus. Ere ahal izango dute zure motxila eraman bi aldiz beste batzuk. Iratxo iluna lortzeko egurra eta burdina egiteko animoak, eta hobariak unitate bat dira magoak gisa izenburupean. Harriak erauzteko markagailuan, eta beste pribilegio gisa, erasoa zehar dute beste hirugarrenean lasterketetan baino indartsuagoa izan daiteke deabru. Beraz, plus bat jasoko dute mertzenario gisa. Horrela 3 lasterketetan ezarritako primeran oreka, eta horietako edozein hautatu duten goiko gizabanakoaren ezaugarriak eta trebetasunak aukeratutako arraza esker iritsiko dezakezu ikusiko dugu.\nEta itxaron ezin duten play online Nire Herrialdeetako, the Black Pearl gehituz dutenentzat - baliabide magikoa, ez bakarrik da. Ezin da lapurretak by lortu. Dute premium zerbitzuak ordaindu ahal izango da. Garaikur berezia Horretaz gain, hainbat baliabide natural garrantzitsua dela garapen eta hobekuntza erabilgarria izango badira:\nBost baliabide horiek hainbat modutan atera daiteke, eta gero - oraingoz, biltegian, baina horiek atera dezakezu etsaia, bere denda atzemateko. Hau da, jokoan eginkizun bat combat izeneko. Jokalariek ere izan ez Borroka zereginak. Adibidez, jakina ezean lana erreinua ezagutu dezakegu, spy, jarraipena edo are kolonizatzeko eta guztiak,.\nNire Herrialdeetako In play oso erraza eta dibertigarria, abentura eta emozio berrien zain zaude, lagun berriak asko bilduko duzu izan ezik.\nGames Online MMORPG online jokoak Nire Herrialdeetako


Klimaren aldeko Espainiako Hirien Sarearen ACOM ESPAÑA Mineralak eta Termalak dituzten Toki Erakundeen Sekzioa Ziklo Konbinatuko Plantak dituzten Udalerrien Sekzioa Toki Gobernuen + Bioaniztasuna 2010 Sarea Itsasontzi Estazioa duten Espainiako Toki Erakundeen Sekzioa Hiri Osasungarrien Sare Espainiarra SPAIN CONVENTION BUREAU SATI – Aholkularitza Tekniko eta Informazio Zerbitzua ACOM ESPAÑA\nFEMP-eko EUR-ACOM-eko espainiar sekzioa, ikatzaren industriaren krisialdiaren eraginak jasandako europar eskualdeek dituzten arazo ekonomikoei eta sozialei aurre egiteko ezagutzak trukatzeko eta estrategiak eta politikak aplikatzeko dagoen interesaren ondorioz sortu da. 1991n sortu zenetik honako helburu hauek ditu: • Espainian ikatzaren meatzaritzan ari diren eta aurretik aritu izan diren eskualdeen defentsa, eskualde horien berreskurapenari eta dibertsifikazioari laguntzeko, ekonomiaren, gizartearen eta ingurumenaren ikuspegietatik. • Europar erkidegoko ikatza defendatzea, erabiltzea eta aprobetxatzea Espainiak Administrazio eskudunek definitu dituzten energia politiketan. • Esperientzian trukaketa eta elkarlana ikatzarekin erlazionaturiko meatzaritzako udalerrietako agintarien artean. • Komenigarri iritzitako beste edozein helbururen sustapena, arau hauetan xedatutakoaren barruan, eta Udalerrien eta Probintzien Federazio espainiarreko Estatutuetan ezarritakoa goitik behera betez.\n• Halaber, Ikatzaren Meatzaritzako Udalerrien Sekzio Espainiarrak bere helburu gisa hartzen ditu EUR-ACOM sortzeko arauetan funtsezkotzat hartutako helburuak, bere lurralde eremuaren barruan. Sekzioaren presidentea Gabriel Pérez Villalta jauna, Aller-eko (Asturias) alkatea da. Une honetan, 1.095.180 biztanle ordezkatzen dituzten 94 Toki Erakunde daude elkartean.


:: Softlan ::\nEnpresa\tWeb garapenak\tSoftware\tHard eta sare lokalak\tKontaktua\tCastellano Euskera TOKIA:\nSoftlan, Garapen Informatikoak produktu eta zerbitzu aukera zabala duen informatika enpresa bat da. Softlan, 1994an fundatu zen eta sortu zenetik egon izan da bezeroei zuzendua. Bere produktua egokitzen saiatu izan da edozein motatako enpresara; osoko konponbideak eskainiz, bakoitzaren eskakizun zehatzetara oso moldakorrak diren erabilera errazeko konponbideak . Beraz, hasieratik dugun helburua bezeroei konponbide integrala eskaintzearena izan da. Proiektu informatikoetan esku hartzen duten fase ezberdinen garapenetan interlokuzio bakarra izatea ahalbideratzen dien konponbidea, nola hardward, hala software edo komunikazioak.\nHorretarako, puntako enpresa garrantzitsuen lankidetza dugu, esku hartzen duten atal bakoitzean. Horrez gain, gure bezeroek eskatutako konponbide ezberdinen ezarpena, garapena eta diseinu hoberena lortzea ahalbideratzen diguten teknika aurreratuak erabiltzen ditugu. Eta, sektorean esperientzia haundia duen eta behar ezberdinak asetzeko gai den lan taldea ere badugu.\nZure enpresak edo negozioak hasieratik amaierako fasera arte behar duen konponbide informatikoa bideratzen dugu, nahiz hardware, nahiz software. Gure enpresak gaur egungoa izanik badu etorkizuna. Zure zeregin informatikoetarako aholkularitza hoberena eskaintzen dizugu. Esperientziaren balorea gurekin dugu.\nInprimatu Hasiera\t| Kontaktua\t| Orria Gomendatu\t| Hasierako orri gisa jarri


Badator Scratch Eguna 2012!! – Scratch Eguna\nHome » Blog » scratcheguna12 » Badator Scratch Eguna 2012!!\nBadator Scratch Eguna 2012!!\n2012/01/31 Mertxe J. Badiola 0 scratcheguna12\nScratch Eguna 2011 jardunaldiaren arrakasta ikusi eta gero Scratch Eguna 2012 aurkeztu nahi dizuegu. Scratch Eguna 2012, jaiegun bat baino gehiago, ikasturte osoko proiektua da eta maiatzaren 19 ospatuko den jardunaldian bukaera izango du.\nEgun horretan 5. eta 6. mailako neska-mutilak, pertsonalki, beren esperientziak partekatzeko aukera paregabea izango dute. Honez gain, iaz bezala, interesa duen edonork (familia, irakasle, gazte elkarte…) Scratch ezagutzeko aukera izango du bertan eskainiko diren tailer eta aurkezpenen bidez.\nAurten hiru hiriburuetan egiteko asmoa dugu:\nScratch Eguna 2012 BI (Bilbo)\nScratch eta Scratch Eguna-ri buruz Informazio gehigarria jaso nahi baduzu gure webgunearen orri desberdinetan sartu.\nDakizuenez, proiektu honek hiru atal desberdin ditu:\nIrakaslegoaren formazioa: 4 saioetan banatuta, non irakaslegoak proeiktuaren xehetasunak ezagutuko ditu baita Scratch-i buruzko oinarrizko ezagutzak ere.\nIkastetxeetan proiektuen garapena: partehartzaileek, euren geletan, Scratch Eguna 2012an aurkeztuko dituzten proiektuak garatuko dituzte: martxoan eta apririlean.\nScratch Eguna 2012: aurten maiatzaren 19an Bilbon, Donostian eta Gasteizen ospatu nahi dugun jardunaldia bera.\nFormaziorako izena-ematea: urtarrilaren 23tik otsailaren 3ra. Izen-ematea webgune honetan dagoen formulario baten bitartez egin behar da.\nIrakasleen formazioa: formazio saioak Bilboko Deustuko Univertsitatean izango dira otsailaren 7, 9, 14 eta 28an arratsaldeko 17:30etatik 19:30etara. *Garrantzitsua: Nahiz eta printzipioz formazioa Bilbon izan, Donostian edota Gasteizen izan daiteke gutxieneko talde bat sortzen bada. Beraz izena-ematean adierazi ia interesatuak egongo zinatekeen Donostiara edo Gasteizera joateko.\nIkastetxe partehartzaileen izena-ematea: martxoan webgunearen bidez egingo da. *Oharra: jardunaldia hiru hiribuetan ospatzeko aukera badago, beti ere gutxienez hiriburu bakoitzen 15 taldek partehartzeko asmoa adierazten badute. Adierazi zure interesaren arabera nora joan nahi duzun.\nMesedez, lagun diezaguzu deialdi hau zabaltzen zure kontaktu guztiei mezu hau birbidaltzen.\nPrevious: Scratch Egunaren bigarren edizioa\nNext: Scratch Eguna-n Formazioa